tripathysagar/odia_wiki huggingface dataset:
ସତ୍ୟନାରାୟଣ ଗଙ୍ଗାରାମ ପିତ୍ରୋଦା ବା ଶ୍ୟାମ୍ ପିତ୍ରୋଦା ଓଡ଼ିଶାର ବଲାଙ୍ଗିର ଜିଲ୍ଲାର ଟିଟିଲାଗଡ଼ଠାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଟେଲିକମ୍ ଇଞ୍ଜିନିୟର୍ ତଥା ବୈଜ୍ଞାନିକ । ୧୯୬୪ ମସିହାରେ ସେ ଇଲେକ୍ଟ୍ରିକାଲ୍ ଇଞ୍ଜିନିୟରିଂ ପଢ଼ିବା ନିମିତ୍ତ ଚିକାଗୋ ଯାତ୍ରା କରିଥିଲେ । ବହୁବର୍ଷ ପରେ ପିତ୍ରୋଦା ତାଙ୍କ ଭାରତ ଯାତ୍ରା ସମୟରେ ସ୍ତ୍ରୀଙ୍କୁ ଫୋନ କଲ୍‌ଟିଏ କରିପାରି ନ ଥିଲେ । ତେଣୁ ସେ ଭାରତକୁ ଫେରି ତତ୍କାଳୀନ ପ୍ରଧାନମନ୍ତ୍ରୀ ରାଜୀବ ଗାନ୍ଧୀଙ୍କ ସହାୟତାରେ ଭାରତର କୋଣ ଅନୁକୋଣକୁ ଟେଲିକମୁନିକେସନ୍‌ ମାଧ୍ୟମରେ ଯୋଡିବାରେ ପ୍ରମୁଖ ଭୂମିକା ଗ୍ରହଣ କଲେ । ତାଙ୍କରି ପ୍ରଚେଷ୍ଟାରେ ସି ଡଟ୍‌  ର ଶୁଭାରମ୍ଭ ହେଲା । ସେ ଭାରତର ପ୍ରଧାନମନ୍ତ୍ରୀଙ୍କ ଜଳ ସଂପଦ, ଶିକ୍ଷା, ସ୍ୱାସ୍ଥ୍ୟ ତଥା ଟେଲିକମୁନିକେସନ୍‌ ସମ୍ପର୍କିତ ପ୍ରଦ୍ୟୋଗିକୀ ପରାମର୍ଶଦାତା ଭାବେ ନିଯୁକ୍ତ ହେଲେ । ସେ ମଧ୍ୟ ଥିଲେ ଭାରତର ଟେଲିକମ୍ ଆୟୋଗ  ର ସଂସ୍ଥାପକ ଅଧ୍ୟକ୍ଷ୍ୟ । ବାଲ୍ୟଜୀବନ ଓ ଶିକ୍ଷା ସତ୍ୟନାରାୟଣ ଗଙ୍ଗାରାମ ପିତ୍ରୋଦାଙ୍କ ପିତାମାତା ଗୁଜରାଟି ଥିଲେ । ସେ ସାତ ଭାଇ ଭଉଣୀଙ୍କ ମଧ୍ୟରେ ତୃତୀୟ । ସତ୍ୟନାରାୟଣଙ୍କ ପିତାମାତା ଗାନ୍ଧୀଙ୍କ ଆଦର୍ଶରେ ଅନୁପ୍ରାଣିତ ଥିଲେ । ଅତଏବ ଗୁଜରାଟସ୍ଥିତ ବଲ୍ଲଭ ବିଦ୍ୟାନଗରରେ ସେ ସ୍କୁଲ ଶିକ୍ଷା ସମାପ୍ତ କରି ବରୋଦାସ୍ଥିତ ମହାରାଜା ସାୟାଜୀରାଓ ୟୁନିଭରସିଟିରୁ ପଦାର୍ଥବିଜ୍ଞାନ ଏବଂ ଇଲେକ୍ଟ୍ରୋନିକ୍‌ସରେ ସ୍ନାତୋକତ୍ତର ଶିକ୍ଷା ସମାପ୍ତ କଲେ । ତତ୍ପରେ ସେ ଚିକାଗୋସ୍ଥିତ ଇଲିନୋଇଜ ଇନଷ୍ଟିଚ୍ୟୁଟ ଅଫ ଟେକ୍‌ନୋଲୋଜିରୁ ଇଲେକ୍ଟ୍ରୋନିକସରେ ସ୍ନାତକୋତ୍ତର ଡିଗ୍ରୀ ହାସଲ କଲେ । କର୍ମଜୀବନ ପିତ୍ରୋଦା ଦ୍ୱିତୀୟବାର ଯେତେବେଳେ ୨୦୦୪ରେ ଭାରତ ଫେରିଲେ, ଭାରତରେ ବୌଦ୍ଧିକ ଅନୁଷ୍ଠାନ ତଥା ଭିତ୍ତିଭୂମି ଗଠନରେ ଲାଗିପଡିଲେ । ଜାତୀୟ ଜ୍ଞାନ ଆୟୋଗର : ସେ ଥିଲେ ଅଧ୍ୟକ୍ଷ୍ୟ ୨୦୦୫-୨୦୦୯  । ଉକ୍ତ ପଦବୀରେ ଥାଇ ସେ ଭାରତର ପ୍ରଧାନମନ୍ତ୍ରୀଙ୍କୁ ଭାରତର ବୌଦ୍ଧିକ ଅନୁଷ୍ଠାନ ତଥା ଭିତ୍ତିଭୂମି ସଂପ୍ରସାରଣ ସଂପର୍କିତ ନୀତିଗତ ପରାମର୍ଶ ଦେଉଥିଲେ । ଉକ୍ତ ସମୟରେ ଜାତୀୟ ଜ୍ଞାନ ଆୟୋଗ ଭିନ୍ନ ଭିନ୍ନ ୨୭ଗୋଟି ବିଷୟରେ ପ୍ରାୟ ୩୦୦ରୁ ଅଧିକ ସୁପାରିଶ ପ୍ରଦାନ କରିଥିଲେ । ଭାରତରେ ଜାତୀୟ ନବୋନ୍ମେଷ ପରିଷଦର ଗଠନରେ ସେ ଥିଲେ ମୁଖ୍ୟ ପୁରୋଧା । ସି- ସାମ  ନାମକ ସଂସ୍ଥାର ସେ ଥିଲେ ଅଧ୍ୟକ୍ଷ୍ୟ । । ଏହାର ମୁଖ୍ୟାଳୟ ଚିକାଗୋଠାରେ ଏବଂ ସିଙ୍ଗାପୁର, ଟୋକିଓ, ପୁନା, ମୁମ୍ବାଇ ଓ ବରୋଦାଠାରେ ଏକାଧିକ ଶାଖା ପ୍ରତିଷ୍ଠା ଲାଭ କରିଥିଲା । ପ୍ରାୟ ୧୦୦ରୁ ଅଧିକ ଉଦ୍ଭାବନ/ଟେକ୍‌ନୋଲୋଜିର ପେଟେଣ୍ଟ  (ସତ୍ତ୍ୱାଧିକାର) ହାସଲ କରିଥିବା ଶ୍ରୀ ପିତ୍ରୋଦା ଜଣେ ଏଣ୍ଟରପ୍ରିନର ଭାବେ ମଧ୍ୟ ଜଣାଶୁଣା  । ଅନେକେ ହୁଏତ ଜାଣି ନଥିବେ, ପିତ୍ରୋଦା ଜଣେ ଚିତ୍ରକର ଏବଂ ତବଲା ବାଦକ ମଧ୍ୟ ଥିଲେ । ଜାନୁୟାରୀ ୨୦୧୬ରେ ଓଡ଼ିଶା ସରକାର ତାଙ୍କୁ ରାଜ୍ୟର ବୈଷୟିକ ପରାମର୍ଶଦାତା ଭାବେ ନିୟୁକ୍ତି ଦେଲେ । ପୁରସ୍କାର ମିଳିତ ଜାତିସଂଘରେ ପରାମର୍ଶଦାତା ଭାବେ ସେ ୧୯୯୨ରେ କାର୍ଯ୍ୟ କରିଥିଲେ । ଡାଟାକ୍ୱେଷ୍ଟ  ( : )ଦ୍ୱାରା ଜୀବନ ବ୍ୟାପି ଉପଲବ୍ଧି ନିମନ୍ତେ ସମ୍ମାନ -୨୦୦୨ ଦ୍ୱାରା ବିଶ୍ୱର ଜଣେ ପ୍ରମୁଖ ନେତାଭାବେ ନିର୍ବାଚିତ-୨୦୦୮  । ଆନ୍ତର୍ଜାତୀୟ ଟେଲିକମୁନିକେସନ ସଂଘ  ( : )  ଦ୍ୱାରା ବିଶ୍ୱ ଟେଲିକମୁନିକେସନ ଏବଂ ସୂଚନା ସୋସାଇଟି ସମ୍ମାନଦ୍ୱାରା ସମ୍ମାନିତ-୧୭ ମେ, ୨୦୧୧  । ଏହି ସମ୍ମାନ ପାଇବାରେ ସେ ହେଉଛନ୍ତି ପ୍ରଥମ ଭାରତୀୟ । ଚିକାଗୋସ୍ଥିତ ଇଲିନୋଇଜ ବିଶ୍ୱବିଦ୍ୟାଳୟଦ୍ୱାରା ସମ୍ମାନ ସୂଚକ ଡିଗ୍ରୀରେ ସମ୍ମାନିତ -ମେ, ୨୦୧୦ ସମ୍ବଲପୁର ବିଶ୍ୱବିଦ୍ୟାଳୟଦ୍ୱାରା ସମ୍ମାନଜନକ . ଉପାଧି ପ୍ରଦାନ -୧୪ ଜୁଲାଇ, ୨୦୧୦. ବିଜ୍ଞାନ ଓ ଇଞ୍ଜିନିୟରିଂ କ୍ଷେତ୍ରରେ ଅତୁଳନୀୟ ଅବଦାନ ନିମିତ୍ତ ଭାରତ ସରକାରଙ୍କଦ୍ୱାରା ପଦ୍ମଭୁଷଣ ସମ୍ମାନରେ ସମ୍ମାନିତ- ୨୦୦୯ । ଭାରତରେ ଟେଲିକମ୍ ଏବଂ ଆଇ.ଟି କ୍ଷେତ୍ରରେ ବୈପ୍ଳବିକ ପରିବର୍ତ୍ତନ ନିମନ୍ତେ - ୨୦୦୯ 2009 . ଆନ୍ଧ୍ର ୟୁନିଭରସିଟିଦ୍ୱାରା . ଡିଗ୍ରୀରେ ସମ୍ମାନିତ- ୨୦୦୮ ଟେଲିକମୁନିକେସନ୍ କ୍ଷେତ୍ରରେ ସାର୍ବଜନିକ ସେବା ନିମନ୍ତେ , -୨୦୦୭ ଅଖିଳ ଭାରତୀୟ ବିଶ୍ୱକର୍ମା ମହାସଭା, ଦିଲୀଦ୍ୱାରା ସମ୍ମାନିତ -୩୧ ମାର୍ଚ୍ଚ ୨୦୦୯. ପ୍ରକାଶିତ ବହି ପିତ୍ରୋଦାଙ୍କ ସମ୍ପର୍କରେ ପ୍ରକାଶିତ ବହିଗୁଡିକ ଏକ ତାଲିକା : ,-24, 7, 1976   : ,1993 : ,1993 :   , 1997 ,& ,2001 : ,2010 ନିକଟରେ ପିତ୍ରୋଦାଙ୍କ ଲିଖିତ  " - "  ପ୍ରକାଶିତ ହୋଇଛି ।
ସୌନ୍ଦତ୍ତି-ୟେଲ୍ଲାମ୍ମା ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ବେଲ୍ଗଉମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୌନ୍ଦତ୍ତି-ୟେଲ୍ଲାମ୍ମା ସହରର ମୋଟ ଜନସଂଖ୍ୟା ୩୮୨୧୨ ଅଟେ । ସେଥି ମଧ୍ୟରୁ ୫୦.୮୪% ଜଣ ପରୁଷ ହୋଇଥିବା ବେଳେ ୪୯.୧୬% ଜଣ ନାରୀ ଅଟନ୍ତି । ସୌନ୍ଦତ୍ତି-ୟେଲ୍ଲାମ୍ମାର ସାକ୍ଷରତା ହାର ୬୦.୬୩% ଅଟେ । ଏହା ଜାତୀୟ ହାରଠାରୁ ୪.୨୧% ପ୍ରତିଶତ କମ ଅଟେ । ସେଥିରୁ ୩୫.୫୯% ପ୍ରତିଶତ ପୁରୁଷ ଓ ୨୫.୦୪% ନାରୀ ଅଟନ୍ତି । ୧୩.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ସୌନ୍ଦତ୍ତି-ୟେଲ୍ଲାମ୍ମାର ସରକାରୀ ଭାଷା ଅଟେ ।
ମାହାସାମୁନ୍ଦ୍ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଛତିଶଗଡ଼ର ମହସମୁନ୍ଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାହାସାମୁନ୍ଦ୍ ୨୧.୧୧୦୪ ଉତ୍ତର ଅକ୍ଷାଂଶ ଓ ୮୨.୦୯୮୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୫୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାହାସାମୁନ୍ଦ୍ ସହରର ମୋଟ ଜନସଂଖ୍ୟା ୧୬୭୪୬ ଅଟେ । ସେଥି ମଧ୍ୟରୁ ୫୦.୪୯% ଜଣ ପରୁଷ ହୋଇଥିବା ବେଳେ ୪୯.୫୧% ଜଣ ନାରୀ ଅଟନ୍ତି । ମାହାସାମୁନ୍ଦ୍ର ସାକ୍ଷରତା ହାର ୫୯.୨୯% ଅଟେ । ଏହା ଜାତୀୟ ହାରଠାରୁ ୫.୫୫% ପ୍ରତିଶତ କମ ଅଟେ । ସେଥିରୁ ୩୫.୦୩% ପ୍ରତିଶତ ପୁରୁଷ ଓ ୨୪.୨୬% ନାରୀ ଅଟନ୍ତି । ୧୪.୮୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାହାସାମୁନ୍ଦ୍ର ସରକାରୀ ଭାଷା ଅଟେ ।
ଉପକ୍ରମ ଯକ୍ଷ୍ମା ଏକ ସଂକ୍ରାମକ ରୋଗ ଯାହା ମାଇକୋବ୍ୟାକ୍ଟେରିଅମ ଟ୍ୟୁବରକୁଲୋସିସ ନାମକ ଏକ ଜୀବାଣୁ ଦ୍ୱାରା ହୁଏ । ଏହା ସାଧାରଣତଃ ଏହା ଏକ ଫୁସଫୁସ ରୋଗ ହେଲେ ମଧ୍ୟ ଅନ୍ୟାନ୍ୟ ଅଙ୍ଗମାନଙ୍କୁ ଆକ୍ରମଣ କରିପାରେ । ଲକ୍ଷଣ ଯକ୍ଷ୍ମା ଜୀବାଣୁଦ୍ୱାରା ସଂକ୍ରମିତ ହୋଇଥିଲେ ମଧ୍ୟ ଅଧିକାଂଶ ଲୋକଙ୍କ ଦେହରେ କୌଣସି ଲକ୍ଷଣ ପ୍ରକାଶିତ ହୁଏନି । ଏହାକୁ ପ୍ରଚ୍ଛନ୍ନ ଯକ୍ଷ୍ମା କୁହାଯାଏ । ପ୍ରଚ୍ଛନ୍ନ ଯକ୍ଷ୍ମାରୁ ପ୍ରାୟ ୧୦% ଲୋକଙ୍କର ସକ୍ରିୟ ଯକ୍ଷ୍ମା ରୋଗ ହୁଏ ଓ ଅଣଚିକିତ୍ସିତ ହେଲେ ପ୍ରାୟ ଅର୍ଦ୍ଧେକ ଲୋକଙ୍କର ମୃତ୍ୟୁ ହୁଏ । ଦୀର୍ଘକାଳୀନ କାଶ ଯକ୍ଷ୍ମାର ପାରମ୍ପରିକ ଲକ୍ଷଣ ମଧ୍ୟରେ ଦୀର୍ଘକାଳୀନ କାଶ, ରକ୍ତ ମିଶ୍ରିତ କଫ, ଜ୍ୱର, ରାତ୍ରୀକାଳୀନ ଝାଳ ଓ ଓଜନ ହ୍ରାସ ହେବା ଦେଖାଯାଏ । ଓଜନ ହ୍ରାସ ଏହି ରୋଗରେ ଓଜନ ହ୍ରାସ ଏଭଳି ପ୍ରମୁଖ ଲକ୍ଷଣ ହୁଏ ଯେ ଏହାର ଐତିହାସିକ କ୍ଷୟ ରୋଗ ନାମ ରଖା ଯାଇଥିଲା । ଅନ୍ୟାନ୍ୟ ସଂକ୍ରମଣ ଅନ୍ୟାନ୍ୟ ଅଙ୍ଗମାନଙ୍କରେ ଯକ୍ଷ୍ମା ସଂକ୍ରମଣ ହେଲେ ବିଭିନ୍ନ ଲକ୍ଷଣ ସ‌ହିତ ଦୁର୍ବଳତା, ରାତିରେ ଝାଳ ବୋହିବା ଓ ଲସିକା ଗ୍ରନ୍ଥି ଫୁଲା ଆଦି ଦେଖାଯାଏ । କାରଣ ଫୁସଫୁସର ସକ୍ରିୟ ଯକ୍ଷ୍ମା ରୋଗ ଅତୀବ ସଂକ୍ରାମକ ହୋଇଥାଏ । ସାମାନ୍ୟ କାଶ, ଛିଙ୍କ, କଥାବାର୍ତ୍ତା ବା ଛେପ ପକେଇଲେ ଏହା ବାୟୁ ମାଧମରେ ବ୍ୟାପିଯାଏ । ସକ୍ରିୟ ସଂକ୍ରମଣ ଏଚଆଇଭି, ଇମ୍ମ୍ୟୁନିଟି ଅଭାବ ଓ ଧୁମ‌ପାନ କରୁଥିବା ଲୋକଙ୍କର ସକ୍ରିୟ ସଂକ୍ରମଣ ଆଶଙ୍କା ଅଧିକ ଥାଏ । ପ୍ରଚ୍ଛନ୍ନ ଯକ୍ଷ୍ମା ଅନ୍ୟ ପକ୍ଷରେ ପ୍ରଚ୍ଛନ୍ନ ଯକ୍ଷ୍ମା ଥିଲେ ମଧ୍ୟ ରୋଗ ବ୍ୟାପେନାହିଁ । ରୋଗ ନିର୍ଣ୍ଣୟ ଛାତି ଏକ୍ସ-ରେ, ଅଣୁବୀକ୍ଷଣ ପରୀକ୍ଷା ଓ ଶରୀରର ତରଳ ପଦାର୍ଥମାନଙ୍କର ସୁକ୍ଷ୍ମ ଜୈବିକ କଲଚର କରି ସକ୍ରିୟ ରୋଗ ନିର୍ଣ୍ଣୟ କରାଯାଏ । ପ୍ରଚ୍ଛନ୍ନ ଯକ୍ଷ୍ମା ରୋଗ ନିର୍ଣ୍ଣୟ ମାଣ୍ଟୁକ୍ସ ବା ଟ୍ୟୁବରକୁଲିନ ପରୀକ୍ଷା ଓ ରକ୍ତ ପରୀକ୍ଷା କରି ପ୍ରଚ୍ଛନ୍ନ ଯକ୍ଷ୍ମା ନିର୍ଣ୍ଣୟ କରାଯାଇପାରେ । ପ୍ରତିଷେଧ ଅଧିକ ଯକ୍ଷ୍ମା ସଙ୍କଟ ଥିବା ସ୍ଥାନରେ ଲୋକଙ୍କର ସ୍କ୍ରୀନିଙ୍ଗ, ବିସିଜି ଟିକା, ପ୍ରାକ୍ ଚିହ୍ନଟ ଓ ଉପ‌ଯୁକ୍ତ ଚିକିତ୍ସା କଲେ ଏହି ରୋଗ ପ୍ରତିଷେଧ ହୋଇପାରେ । ଗୃହ, କର୍ମସ୍ଥାନ ଓ ସାମାଜିକ ମିଳାମିଶା ସ୍ଥାନରେ ସକ୍ରିୟ ରୋଗୀ ଥିଲେ ଯକ୍ଷ୍ମାର ଉଚ୍ଚ ସଙ୍କଟ ରହେ । ଚିକିତ୍ସା ଏହି ରୋଗ ପାଇଁ ଏକାଧିକ ଦୀର୍ଘ ସମୟର ଆଣ୍ଟିବାୟୋଟିକ ଚିକିତ୍ସା ଆବଶ୍ୟକ ହୁଏ । ଏହି ଚିକିତ୍ସାରେ ଔଷଧ ପ୍ରତିରୋଧ ଏକ ମୂଖ୍ୟ ସମସ୍ୟା ହୋଇ ଠିଆ ହେଉଛି ଯାହାକୁ ଏମଡିଆର ଯକ୍ଷ୍ମା ବା ଏକ୍ସଡିଆର ଯକ୍ଷ୍ମା କୁହାଯାଉଛି । ରୋଗାନୁଶୀଳନ ଅଧୁନା ପୃଥିବୀ ଜନସଂଖ୍ୟାର ପ୍ରାୟ ଏକ ଚତୁର୍ଥାଂଶ ଯକ୍ଷ୍ମା ରୋଗରେ ସଂକ୍ରମିତ ଅଛନ୍ତି । ପ୍ରତି ବର୍ଷ ଜନସଂଖ୍ୟାର ୧% ନୂଆ ସଂକ୍ରମଣ ହେଉଛି । ମୃତ୍ୟୁ ହାର ସଂକ୍ରାମକ ରୋଗ ମୃତ୍ୟୁର ଏହା ପ୍ରଥମ କାରଣ ରୂପେ ବିବେଚିତ ହୋଇଛି । ସମୁଦାୟ ମୃତ୍ୟୁ ସଂଖାର ୫୦% କେବଳ ଭାରତ, ଚୀନ, ଇଣ୍ଡୋନେସିଆ, ପାକିସ୍ଥାନ ଓ ଫିଲିପାଇନସରେ ହୁଏ । ଯକ୍ଷ୍ମାର କମ୍ ହାର ସନ ୨୦୦୦ ପରଠାରୁ ପ୍ରତି ବର୍ଷ ନୂଆ ଯକ୍ଷ୍ମା ରୋଗୀ ସଂଖ୍ୟା କମୁଛି । ଆଫ୍ରିକା ଓ ଏସିଆ ଦେଶର ଲୋକଙ୍କ ମଧ୍ୟରୁ ପ୍ରାୟ ୮୦% ଓ ଯୁକ୍ତରାଷ୍ଟ୍ର ଆମେରିକା ଲୋକଙ୍କ ମଧ୍ୟରୁ ପ୍ରାୟ ୫-୧୦% ଲୋକଙ୍କର ପ୍ରଚ୍ଛନ୍ନ ଯକ୍ଷ୍ମା ପରୀକ୍ଷାରେ ଯୁକ୍ତାତ୍ମକ ଫଳ ଆସୁଛି । ଇତିହାସ ପୁରାତନ ସମୟରେ ମଧ୍ୟ ଏହି ରୋଗରେ ଲୋକ ଆକ୍ରାନ୍ତ ହେଉଥିଲେ ଓ ବ୍ରିଟିଶ ସଂଗ୍ରହାଳୟରେ ଥିବା ପୁରାତନ ମମି ନମୁନାରେ ଏହା ଦେଖାଯାଉଛି ।
ନୋଙ୍ଗଷ୍ଟୋଇନ ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ମେଘାଳୟର ୱେସ୍ତ୍ ଖସି ହିଲ୍ଲ୍ସ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନୋଙ୍ଗଷ୍ଟୋଇନ ୨୫.୫୧୬୦ ଉତ୍ତର ଅକ୍ଷାଂଶ ଓ ୯୧.୨୬୮୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୫୦୨୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନୋଙ୍ଗଷ୍ଟୋଇନ ସହରର ମୋଟ ଜନସଂଖ୍ୟା ୨୨୦୦୩ ଅଟେ । ସେଥି ମଧ୍ୟରୁ ୫୦.୪୨% ଜଣ ପରୁଷ ହୋଇଥିବା ବେଳେ ୪୯.୫୮% ଜଣ ନାରୀ ଅଟନ୍ତି । ନୋଙ୍ଗଷ୍ଟୋଇନର ସାକ୍ଷରତା ହାର ୬୬.୫୫% ଅଟେ । ଏହା ଜାତୀୟ ହାରଠାରୁ ୧.୭୧% ପ୍ରତିଶତ କମ ଅଟେ । ସେଥିରୁ ୩୩.୮୦% ପ୍ରତିଶତ ପୁରୁଷ ଓ ୩୨.୭୫% ନାରୀ ଅଟନ୍ତି । ୨୨.୮୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଇଂରାଜୀ, ଗାରୋ, ଖାସୀ ନୋଙ୍ଗଷ୍ଟୋଇନର ସରକାରୀ ଭାଷା ଅଟେ ।
ମାକ୍ରୋଗୋଲ, ଅନ୍ୟ ନାମ ପଲିଏଥିଲିନ୍ ଗ୍ଲାଇକଲ୍  , ଏକ ଔଷଧ ଯାହା ଶିଶୁ ଏବଂ ବୟସ୍କମାନଙ୍କରକୋଷ୍ଠକାଠିନ୍ୟର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ କୋଲୋନୋସ୍କୋପି କରିବା ପୂର୍ବରୁ ଅନ୍ତନଳୀକୁ ଖାଲି କରିବା ପାଇଁ ମଧ୍ୟ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଏହି ଚିକିତ୍ସାର ଉପକାର ସାଧାରଣତଃ ତିନି ଦିନ ମଧ୍ୟରେ ମିଳେ । ଏହା କେବଳ ଦୁଇ ସପ୍ତାହ ପାଇଁ ବ୍ୟବ‌ହାର କରିବାକୁ ସୁପାରିଶ କରାଯାଏ । ପାର୍ଶ୍ୱ ପ୍ରତିକ୍ରିୟାରେ ଅନ୍ତନଳୀ ବାୟୁ ବୃଦ୍ଧି, ପେଟ ଯନ୍ତ୍ରଣା ଏବଂ ବାନ୍ତି ହୋଇପାରେ । କିଛି ବିରଳ କିନ୍ତୁ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଅସ୍ୱାଭାବିକ ହୃତ୍‌ସ୍ପନ୍ଦନ, ବାତ ଏବଂ ବୃକ୍‌କ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ । ଏହାକୁ ଏକ ଅସମୋଟିକ ରେଚକ   ଶ୍ରେଣୀଭୁକ୍ତ କରାଯାଇଛି । ଏହା ମଳରେ ଜଳର ପରିମାଣ ବୃଦ୍ଧି କରି କାମ କରେ । ୧୯୮୦ ମସିହାରେ ମାକ୍ରୋଗଲ୍ ଏକ ଅନ୍ତନଳୀ ସ‌ଫା କରିବା ପାଇଁ ବ୍ୟବହୃତ ହୋଇଥିଲା ଏବଂ ୧୯୯୯ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦିତ ହୋଇଥିଲା । ଏହା ଏକ ନିଜସ୍ୱ ନାମରେ ଦୋକାନରେ ଉପଲବ୍ଧ ହୁଏ । ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏହାର ଡୋଜ ପିଛା ମୂଲ୍ୟ  ୦.୧୪ ରହିଛି । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ $୧.୪୦ ଅଟେ । ୨୦୧୭ ମସିହାରେ, ଏହା ଆମେରିକାରେ ୧୬୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା । ସାଧାରଣତଃ ଏହା ଇଲେକ୍ଟ୍ରୋଲାଇଟ୍ ସହିତ ଏକତ୍ର ପ୍ରସ୍ତୁତ କରାଯାଏ ।
ତୁ ଥିଲେ ମୋ ଡର କାହାକୁ, ୨୦୧୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜିତ ମିଶ୍ର ଓ ସୌମ୍ୟରଞ୍ଜନ ପଟ୍ଟନାୟକ । ଅଜିତ ମିଶ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଦିଲ୍ଲ୍ଲିପ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଓ ନିର୍ଦ୍ଦେଶନା ଦେଇଥିଲେ ।
ଯୁଗଳ କିଶୋର ପଟ୍ଟନାୟକ  (ଜନ୍ମ: ୨ ନଭେମ୍ବର ୧୯୩୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଥିଲେ । ୧୯୭୩, ୧୯୮୦ ଓ ୧୯୯୮୫ ମସିହାରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ସେ ଯଥାକ୍ରମେ ୬ଷ୍ଠ, ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏବଂ ୨୦୦୯ ଓ ୨୦୧୪ ମସିହାରେ ବିଜୁ ଜନତା ଦଳର ପ୍ରତିନିଧି ଭାବରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଯୁଗଳ କିଶୋର ପଟ୍ଟନାୟକ ୧୯୩୯ ମସିହାର ନଭେମ୍ବର ମାସ ୨ ତାରିଖ ଦିନ ଅବିଭକ୍ତ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରମାନୁଜ ପଟ୍ଟନାୟକ । ସେ କଳାରେ ସ୍ନାତକ କରିବା ପାରେ ଓକିଲାତି ପଢ଼ିଥିଲେ ଏବଂ ପରେ ଜଣେ ଓକିଲ ଭାବରେ କାର୍ଯ୍ୟ କରୁଥିଲେ । ଯୁଗଳ କିଶୋର ପଟ୍ଟନାୟକ ଶାନ୍ତିଲାତା ପଟ୍ଟନାୟକଙ୍କୁ ବିବାହ କରିଛନ୍ତି । ରାଜନୈତିକ ଜୀବନ ଯୁଗଳ ପଟ୍ଟନାୟକ ଜଣେ ଛାତ୍ରନେତା ଭାବରେ କଲେଜ ସମୟରୁ ବିଭିନ୍ନ କାର୍ଯ୍ୟରେ ଯୋଗ ଦେଇଥିଲେ । ଓଡ଼ିଶା ତଥା ସର୍ବ ଭାରତୀୟ ସ୍ତରରେ ସେ ବିଭିନ୍ନ ସମାବେଶର ଆୟୋଜକ ଏବଂ ସଂଗଠକ ଭାବରେ କାର୍ଯ୍ୟ କରିଥିଲେ । ୧୯୭୩ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ବିଧାନ ସଭା ନିର୍ବାଚନରେ ସେ ସମୁଦାୟ ୨୫,୫୨୨ ଖଣ୍ଡ ଭୋଟ ପାଇଁ ବିଜୟୀ ହୋଇ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୭୩ ମସିହାରୁ ୧୯୭୭ ମସିହାଯାଏଁ କାର୍ଯ୍ୟ କରିଥିଲେ । ୧୯୭୭ ଓଡ଼ିଶା ବିଧାନ ସଭା ନିର୍ବାଚନରେ ସେ ସମୁଦାୟ ୧୦, ୬୧୨ ଖଣ୍ଡ ଭୋଟ ପାଇ ୨ୟ ସ୍ଥାନରେ ରହି ପରାଜିତ ହୋଇଥିଲେ । ଏହାପରେ ୧୯୮୦ ଓଡ଼ିଶା ବିଧାନ ସଭା ନିର୍ବାଚନରେ ସମୁଦାୟ ୨୬,୯୧୪ ଖଣ୍ଡ ଭୋଟ ପାଇଥିଲେ ଏବଂ ୯,୫୭୪ ଖଣ୍ଡ ଭୋଟରେ ତାଙ୍କର ନିଟକତମ ପ୍ରତିଦ୍ୱନ୍ଦୀଙ୍କୁ ପରାଜିତ କରି ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୫ ମସିହାର ଓଡ଼ିଶା ବିଧାନ ସଭାରେ ସେ ସମୁଦାୟ ୩୫,୧୮୧ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ନୀଳମଣି ରାଉତରାୟଙ୍କୁ ୬,୫୪୪ ଖଣ୍ଡ ଭୋଟରେ ପରାଜିତ କରି ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ୩୫,୯୨୦ ଖଣ୍ଡ ଭୋଟ ପାଇ ୨ୟ ସ୍ଥାନରେ ରହିଥିଲେ । ଜନତା ଦଳର ପ୍ରାର୍ଥୀ ପ୍ରଫୁଲ୍ଲ ସାମଲ ତାଙ୍କୁ ୧୭,୧୪୬ ଖଣ୍ଡ ଭୋଟରେ ପରାଜିତ କରି ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୧୯୯୫ ମସିହାରେ ପୁଣିଥରେ ପ୍ରଫୁଲ୍ଲ ସାମଲ ତାଙ୍କୁ ୨୬,୫୨୮ ଖଣ୍ଡ ଭୋଟରେ ପରାଜିତ କରି ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୦ ଓ ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ନିର୍ବାଚନ ଲଢ଼ିନଥିଲେ । ଏହାପରେ ଯୁଗଳ ପଟ୍ଟନାୟକ ଭାରତୀୟ ଜାତୀୟ କଂଗ୍ରେସ ଛାଡ଼ି ବିଜୁ ଜନତା ଦଳରେ ଯୋଗ ଦେଇଥିଲେ । ୨୦୦୯ ମସିହାର ଓଡ଼ିଶା ବିଧାନ ସଭାରେ ସେ ବିଜେଡିର ପ୍ରତିନିଧି ଭାବରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୭୫,୨୯୪ ଖଣ୍ଡ ଭୋଟ ପାଇ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୯ ମସିହାରୁ ୨୦୧୪ ମସିହାଯାଏଁ କାର୍ଯ୍ୟ କରିଥିଲେ । ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ବିଜେଡିର ପ୍ରାର୍ଥୀ ଭାବରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୮୦,୫୮୨ ଖଣ୍ଡ ଭୋଟ ପାଇ ୧୫ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୧୪ ମସିହାରୁ ୨୦୧୯ ମସିହାଯାଏଁ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ବିବାଦ ବିଜୁ ପଟ୍ଟନାୟକ ୧୯୯୦ ମସିହାରେ ମୁଖ୍ୟମନ୍ତ୍ରୀ ଥିବାବେଳେ ଓଡ଼ିଶାର ଅନେକ କଂଗ୍ରେସ ନେତାଙ୍କ ଘରେ ୯ ମଇ ୧୯୯୦ରେ ଆୟକର ବିଭାଗ ଯାଞ୍ଚ କରିଥିଲା, ସେହି ସମୟରେ ଏହି ତିନି ଦିନିଆ ଯାଞ୍ଚରେ ଯୁଗଳ ପଟ୍ଟନାୟକଙ୍କ ଘର ଯାଞ୍ଚ ହୋଇଥିଲା । ସେତେବେଳେ ତାଙ୍କ ଘରୁ ନଗଦ ୩୬,୦୦୦ ଟଙ୍କା ଓ ୧ ଲକ୍ଷ ଟଙ୍କାର ଗହଣା ମିଳିଥିଲା ।
ଭିଟାମିନ ବି୧୨ ଅଭାବ, ଅନ୍ୟ ନାମ ହାଇପୋକୋବାଲାମିନେମିଆ  (ଇଂରାଜୀ ଭାଷାରେ ), ନାମ ଦିଆଯାଏ ଯେତେବେଳେ ରକ୍ତରେ ଭିଟାମିନ ବି12 ସ୍ତର କମିଯାଏ  । ଏହି ରୋଗରେ ବିବିଧ ପ୍ରକାରର ଲକ୍ଷଣ ଦେଖାଯାଏ, ତା ମଧ୍ୟରୁ ଭାବନା ଶକ୍ତି ହ୍ରାସ, ବ୍ୟକ୍ତିତ୍ୱ ପରିବର୍ତ୍ତନ ଯଥା ଅବସାଦ, ଚିଡ଼ଚିଡ଼ା ପ୍ରକୃତି, ଓ ସାଇକୋସିସ ମୁଖ୍ୟ ଅଟେ ଅସାଧାରଣ ସ୍ନାୟବିକ ଅନୁଭୂତି, ରିଫ୍ଲେକ୍ସ ପରିବର୍ତ୍ତନ, ମାଂସପେଶୀ ଅକର୍ମଣ୍ୟତା, ଜିଭ ପ୍ରଦାହ, କମ ସ୍ୱାଦାନୁଭୂତି, କମ ଲୋହିତ ରକ୍ତ କଣିକା, କମ ହୃତପିଣ୍ଡ କାମ ଓ ପ୍ରଜନନ କ୍ଷମତା ହ୍ରାସ ଇତ୍ୟାଦି ଅସୁବିଧା ହୁଏ । ଅଳ୍ପ ବୟସ୍କ ପିଲାଙ୍କର ଶାରୀରିକ ବୃଦ୍ଧି ହ୍ରାସ, ଗଠନ ବିଳମ୍ବ ଓ ଚଳପ୍ରଚଳ ଅସୁବିଧା ହୁଏ । ଅତିଶୀଘ୍ର ଚିକିତ୍ସା ନ ମିଳିଲେ ଶାରୀରିକ ପରିବର୍ତ୍ତନ ଚିରସ୍ଥାୟୀ ହୋଇଯାଏ । ଅଭାବ ହେବାର କାରଣ ତ୍ରିବିଧ: ଅଳ୍ପ ଭିଟାମିନ ଖାଇବା, ପାକସ୍ଥଳୀରୁ ଶୋଷିତ ହୋଇନପାରିବା ଓ ଅଧିକ ଆବଶ୍ୟକତା । ପର୍ନିସିୟସ ଆନିମିଆ, ଅପରେସନ କରି ପାକସ୍ଥଳୀର ଆଂଶିକ ବହିସ୍କାର କରିବା, କ୍ରନିକ ଅଗ୍ନାଶୟ ପ୍ରଦାହ, ଅନ୍ତନଳୀ ପରଜୀବୀ, କେତେକ ଔଷଧ ଓ ଜେନେଟିକ ଅସୁବିଧା ଯୋଗୁ ପାକସ୍ଥଳୀରୁ ଭିଟାମିନ ଶୋଷିତ ହୋଇ ପାରେନାହିଁ । ଶାକାହାରୀ ଓ ଅପପୁଷ୍ଟି ଯୋଗୁ ଅଳ୍ପ ଭିଟାମିନ ଖାଦ୍ୟରେ ଦେହକୁ ଯାଏ । ଏଡସ ଥିଲେ ଓ ଦେହରେ ଦ୍ରୁତ ଭଙ୍ଗୁର ଲୋହିତ ରକ୍ତ କଣିକା ଥିଲେ ଭିଟାମିନ ଅଧିକ ଆବଶ୍ୟକ ହୁଏ । ବୟସ୍କ ଲୋକଙ୍କର ରକ୍ତରେ ଭିଟାମିନ ବି ୧୨ ସ୍ତର ୧୨୦-୧୮୦ ପିକୋମୋଲ/ଲି  ୧୭୦ ୨୫୦ ପିଗ୍ରା/ମିଲିଟର  ଥିଲେ ଏହାର ଅଭାବ ନିର୍ଣ୍ଣୟ ହୁଏ । ଅଧିକ ମିଥାଇଲମାଲୋନିକ ଏସିଡ ସ୍ତର  (>୦.୪ ମାଇକ୍ରୋଲ/ଲି) ମିଳିଲେ ମଧ୍ୟ ଏହି ରୋଗ ନିର୍ଣ୍ଣୟ କରାଯାଏ  । ମେଗାଲୋବ୍ଳାଷ୍ଟିକ ଆନିମିଆ ଅନେକ ସମୟରେ ଏହା ସହ ମିଳେ । ଶାକାହାରୀ ଗର୍ଭିଣୀ ମହିଳାଙ୍କୁ ଏହି ଅଭାବରୁ ରକ୍ଷା କରିବା ନିମନ୍ତେ ଅଧିକ ଭିଟାମିନ ଦିଆଯାଏ । ଏହାର ଅଭାବ ଥରେ ନିର୍ଣ୍ଣୟ ହୋଇଗଲେ ସହଜରେ ଅଧିକ ଭିଟାମିନ ଖାଇବାକୁ ଦେଇ ବା ଇଂଜେକସନ ଦେଇ ଚିକିତ୍ସା କରାଯାଏ । ସାଧାରଣ ସୁସ୍ଥ ଲୋକର ଅଧିକ ଭିଟାମିନ ବି୧୨ ଥିଲେ କୌଣସି ଚିନ୍ତା କରିବା ଅନାବଶ୍ୟକ । କେତେକ କ୍ଷେତ୍ରରେ ଅନ୍ତର୍ନିହିତ ରୋଗ ଚିକିତ୍ସା କଲେ ଏହି ରୋଗ ଉପସମ ହୁଏ । ଅନ୍ତର୍ନିହିତ ଅସୁବିଧା ଆରୋଗ୍ୟସାଧ୍ୟ ନ ଥିଲେ ଅଧିକ ଭିଟାମିନ ନିୟମିତ ଭାବେ ଦିଆଯାଏ । ଏହି ଭିଟାମିନ ଅଭାବ ଅତି ସାଧାରଣ ଭାବେ ଦେଖାଯାଏ । ଏହି ରୋଗ ୬ % ଲୋକଙ୍କୁ ୬୦ ବର୍ଷ ତଳେ ଓ ୨୦ % ଲୋକଙ୍କୁ ୬୦ ବର୍ଷ ବୟସ ଉପରେ ହୁଏ । ଏସିଆ ଓ ଆଫ୍ରିକାର କେତେକ ସ୍ଥାନରେ ୮୦ % ଲୋକଙ୍କୁ ମଧ୍ୟ ଏହି ରୋଗ ହୁଏ ।
କୁକୁଭ  (ଇଂରାଜୀରେ , ଜୀବବିଜ୍ଞାନ ନାମ ) ଜଳାଶୟ ପରି ସ୍ଥାନରେ ବାସ କରେ  । ଏହି ପକ୍ଷୀ ଜକାନିଡାଏ ପରିବାରର । ଏମାନଙ୍କ ପାଦ ଓସାରିଆ ଓ ପଞ୍ଝା ଭାସମାନ ପାଣି ଗୁଳ୍ମ ଓ ଗଛ ଉପରେ ଚାଲିବାରେ ବେଶ୍ ସହାୟକ ହୁଏ । ଅଗଭୀର ହ୍ରଦ ଓ ଜଳାଶୟ କୁକୁଭମାନଙ୍କ ପ୍ରିୟ ଅଧିବାସ । କୁକୁଭ ଚଢ଼େଇ ପାଣିରେ ପହଁରି ପାରେ । କିନ୍ତୁ ଏହି ପକ୍ଷୀ ଭାସମାନ ଜଳଜ ଉଦ୍ଭିଦ ଉପରେ ଚାଲି ଚାଲି ବୁଲିବା ପସନ୍ଦ କରେ । ମାଈ କୁକୁଭ ଅଣ୍ଡିରା କୁକୁଭଙ୍କଠାରୁ ଅଧିକ ରଙ୍ଗବେରଙ୍ଗୀ ଏବଂ ମାଈ କୁକୁଭମାନେ ଏକାଧିକ ଅଣ୍ଡିରା ସାଥୀଙ୍କ ସହଚରୀ ହୋଇ ରହନ୍ତି । ଭୌଗୋଳିକ ବିତରଣ ଏହି ପକ୍ଷୀ ଭାରତ, ଦକ୍ଷିଣ-ପୂର୍ବ ଏସିଆ, ଇଣ୍ଡୋନେସିଆ ଏପରି ଅନେକ ଦେଶରେ ପ୍ରଜନନ କରିବା ଦେଖିବାକୁ ମିଳେ । ଏମାନେ ନିଜ ବସବାସ କରିବା ଅଞ୍ଚଳରୁ ବେଶୀ ଦୂରକୁ ଯିବା ଦେଖାଯାଇ ନାହିଁ । ଦକ୍ଷିଣ ଚୀନ ଓ ହିମାଳୟରେ ବସବାସ କରୁଥିବା କୁକୁଭ ପକ୍ଷୀମାନେ ଭାରତୀୟ ଉପମହାଦ୍ୱୀପ ଓ ଦକ୍ଷିଣ-ପୂର୍ବ ଏସିଆରେ ପ୍ରବାସ କରିବା ଦେଖାଯାଏ । ତାଇୱାନ ଦେଶରେ ମଧ୍ୟ କୁକୁଭ ଦେଖାଯାନ୍ତି ଓ ସେଠାରେ ଏମାନଙ୍କ ସ୍ଥିତି ସଙ୍କଟାପନ୍ନ । ଅଷ୍ଟ୍ରେଲିଆରେ ମଧ୍ୟ କୁକୁଭ ଦେଖାଯାନ୍ତି । ୨୦୧୭ ମସିହାର ଏକ ରିପୋର୍ଟ ଅନୁସାରେ ଭୁଟାନର ଜିଂମେ ଦୋର୍ଜି ଜାତୀୟ ଉଦ୍ୟାନର କିଛି ବନବିଭାଗ କର୍ମଚାରୀ ସମୁଦ୍ରପତନରୁ ୪୦୦୦ ମିଟର୍ ଉଚ୍ଚତାରେ ଥିବା ସୋ ଡାଂଗୋଚୋଂଗ୍‍ରେ କୁକୁଭ ଚଢ଼େଇ ବାସ କରିବା ଦେଖିଥିଲେ । ବର୍ଣ୍ଣନା ପ୍ରଜନନ କୁକୁଭ ପକ୍ଷୀ ମାର୍ଚ୍ଚରୁ ଜୁଲାଇ ମାସ ପର୍ଯ୍ୟନ୍ତ ଭାସମାନ ଗଛ ଓ ଦଳରେ ପ୍ରଜନନ କରିଥାନ୍ତି । ଦକ୍ଷିଣ ଭାରତରେ ମୌସୁମୀ ବର୍ଷା  ଜୁନ୍‍ରୁ ସେପ୍ଟେମ୍ବର  ସମୟରେ ଏମାନେ ପ୍ରଜନନ କରିବା ଦେଖାଯାଇଛି । ମାଈ କୁକୁଭ ଏକାଧିକ ଅଣ୍ଡିରାଙ୍କ ସହ ମିଳନରେ ଲିପ୍ତ ରୁହେ । ନିଜର ଭାସମାନ ବସାରେ ଏମାନେ ଏକାଥରକେ ୪ଟି ଅଣ୍ଡା ଦିଅନ୍ତି । ଏମାନଙ୍କ ଅଣ୍ଡ ମାଟିଆ ରଙ୍ଗର ଓ ସେଥିରେ କଳା ପଟା ଦାଗ ରହିଥାଏ । ପ୍ରକୃତି କୁକୁଭ ମୁଖ୍ୟତଃ କୀଟପତଙ୍ଗ ଓ ପାଣିରେ ଭାସମାନ ଗଛରେ ବା ପାଣିରେ ରହୁଥିବା ରହୁଥିବା ଅନ୍ୟ ଛୋଟ ଅମେରୁଦଣ୍ଡୀ ପ୍ରାଣୀଙ୍କୁ ଖାଦ୍ୟ ରୂପେ ଆହରଣ କରିଥାନ୍ତି ।  ମି-ଓଁପ୍  ଓ  ଟ୍ୟୁଁ  ଏପରି ଦୁଇ ପ୍ରକାରର ଧ୍ୱନି ସୃଷ୍ଟି କରି ଯୋଗାଯୋଗ କରନ୍ତି ।
ଚକୁଳିଆ ପଣ୍ଡା ଓଡ଼ିଶାରେ ବାସ କରୁଥିବା ଏକ ଜାତିର ଲୋକ । ଏମାନେ ତଳ କୁଳର ବ୍ରାହ୍ମଣ ଓ ଦୁଆର ଦୁଆର ବୁଲି ଗୀତ ଗାଇ ଭିକ ମାଗି ଚଳିଥାନ୍ତି । ଏମାନେ କାଶ୍ୟପ ଗୋତ୍ରୀ ଅଟନ୍ତି । ଅବିଭକ୍ତ ପୁରୀ ଜିଲ୍ଲାର ଖୋର୍ଧା ସବଡ଼ିଭିଜନ  'ଦାଣ୍ଡିମାଳ ପ୍ରଗଣା' ରେ ଏମାନଙ୍କ ମଧ୍ୟରୁ ଅନେକ ବାସ କରନ୍ତି । ଏମାନେ କାହା ଦ୍ୱାରକୁ ଭିକ୍ଷା କରିବାକୁ ନ ଯାଇ ଗ୍ରାମ ଦାଣ୍ଡରେ ବୁଲି ବୁଲି ଉଚ୍ଚ ସ୍ୱରରେ  "ଦେବ, ଦ୍ୟାଇବ, ଦେ ପଦ ବୋଲିବ, ପଡ଼ିଆ ଭୂମିରେ ଗୋଧନ ଚରାଇବେ; ଦେଇଥିଲେ ପାଇ ବୁଣିଥିଲେ ଦାଇ"  ଇତ୍ୟାଦି ବାକ୍ୟ ଆବୃତ୍ତି କରନ୍ତି ଓ ଯେ ଯାହା ଦିଏ ତାହା ଗ୍ରହଣ କରନ୍ତି । କିମ୍ବଦନ୍ତୀ କଥିତ ଅଛି ଚକୁଳିଆ ପଣ୍ଡାମାନେ ପର୍ଶୁରାମଙ୍କ ବଂଶଧର ଏବଂ ରାମଙ୍କ ଆଭିଶାପରୁ ଭିକ୍ଷା ମାଗନ୍ତି ।ଆଉ ଏକ କିମ୍ବଦନ୍ତୀ ଅନୁସାରେ ଭୀମ ବିରାଟ ଭବନରେ ଛଦ୍ମବେଶରେ ଅଜ୍ଞାତବାସ କରିବା ସମୟରେ ବିରାଟ ରାଜାଙ୍କର ପାଚକ ରୂପରେ ବଲ୍ଲଭ ପଣ୍ଡା ନାମ ଧରିଥିଲେ ସେହି ସମୟରେ ସେ ଦେଶ ବୁଲି  'ଚକ୍ର ଭିକ୍ଷା'  କରୁଥିଲେ ଭିକ୍ଷାନ୍ନ ସଂଗ୍ରହାର୍ଥ ସେ ଗ୍ରାମର କାହାର ଦ୍ୱାରସ୍ଥ ନ ହୋଇ ଗ୍ରାମ ଦାଣ୍ଡରେ ତିନି ଥର ବୁଲିଯାଉଥିଲେ ଓ ଯେ ଯାହା ଦେଉଥିଲେ ନେଉଥିଲେ, ତାଙ୍କ ସଙ୍ଗେ ଚକ୍ରଭିକ୍ଷା ସମୟରେ ଯେଉଁ ବ୍ରାହ୍ମଣମାନେ ଯୋଗ ଦେଇଥିଲେ ଆଧୁନିକ ଚକୁଳିଆ ପଣ୍ଡାମାନେ ସେମାନଙ୍କ ବଂଶଧର ଅଟନ୍ତି ।
ପାମ୍ପା ସରୋବର ଭାରତୀୟ ରାଜ୍ୟ କର୍ଣାତକର କୋପ୍ପଳ ଜିଲ୍ଲାରେ ଥିବା ଏକ ହ୍ରଦ । ଏହା ତୁଙ୍ଗଭଦ୍ରା ନଦୀ ନିକଟରେ ଅବସ୍ଥିତ ଓ ଏହାକୁ ହିନ୍ଦୁ ଧର୍ମରେ ଏକ ମହତ୍ୱପୂର୍ଣ ହ୍ରଦ କୁହାଯାଇଥାଏ । ପୁରାଣ ଅନୁସାରେ ଭଗବାନ ଶିବଙ୍କ ପତ୍ନୀ ଦେବୀ ପାର୍ବତୀଙ୍କ ଅନନ୍ୟ ରୂପ ପାମ୍ପା ସେଠାରେ ଶିବଙ୍କୁ ସନ୍ତୁଷ୍ଟ କରିବାକୁ ତପସ୍ୟା କରିଥିଲେ ।ଏହି ସରୋବର ବିଷୟରେ ମହାପୁରାଣ ରାମାୟଣରେ ମଧ୍ୟ ଉଲ୍ଲେଖ ରହିଛି । ଏହିଠାରେ ଭଗବାନ ରାମଙ୍କ ଭକ୍ତ ଶାବରୀ ରାମାଙ୍କୁ ପ୍ରତିକ୍ଷ୍ୟା କରିଥିଲେ । ବର୍ଣ୍ଣନା ଅନେଗୁଣ୍ଡିରୁ ହସପେତ ଯାଇଥିବା ରାସ୍ତାରେ ପର୍ବତ ସମୂହ ମଧ୍ୟରେ ଥିବା ଉପତ୍ୟକାରେ ଏହି ହ୍ରଦ ଲୁଳକାୟିତ ଅବସ୍ଥାରେ ରହିଛି । ହନୁମାନ ପର୍ବତର ନିମ୍ମ ଦେଶରୁ ଏହା 1 କିଲୋମିଟର ଦୂରରେ ଅବସ୍ଥିତ । ଏହି ହ୍ରଦ ପଦ୍ମା ଫୁଲରେ ଭର୍ତି ରହି ଖୁବ ଦର୍ଶନୀୟ ହେଇଥାଏ । ଏହାର ତଟରେ ଏକ ଶିବ ମନ୍ଦିର ଓ ଏକ ଲକ୍ଷ୍ମୀ ମନ୍ଦିର ରହିଛି । ଏହା ନିକଟରେ ଏକ କ୍ଷୁଦ୍ର ଗଣେଶ ମନ୍ଦିର ମଧ୍ୟ ରହିଛି । ପୁରାଣ ସମ୍ପର୍କ ରାମାୟଣରେ ଏହି ହ୍ରଦ ସମ୍ପର୍କରେ ଉଲ୍ଲେଖ ରହିଛି । ଏଠାରେ ଭଗବାନ ରାମଙ୍କ ଭକ୍ତ ଶାବରୀ ରାମ ସିତାଙ୍କୁ ଉଦ୍ଧାର କରିବାକୁ ଗଲା ବେଳେ ଏଠାରେ ଭେଟିଥିଲେ । ଶାବରୀ ତାଙ୍କର ଗୁରୁ ମାତୁଙ୍ଗାଙ୍କ ଆଶ୍ରମରେ ରହୁଥିଲେ । ତାଙ୍କ ଗୁରୁଙ୍କ ପରଲୋକ ପରେ ଶାବରୀ ସେହି ଆଶ୍ରମରେ ରହିଲେ । ରାମ ଓ ଲକ୍ଷ୍ମଣ ସେହି ସ୍ଥାନକୁ ଆସିବା ପରେ ଶାବରୀ ସେମାନଙ୍କୁ ଭୋଜନ ଦେଇ ଅତିଥ୍ୟା ଦେଇଥିଲେ । ରାମାଙ୍କଠାରୁ ସୀତା ହରଣର ସବୁ ଶୁଣିବା ପରେ ସେ ଭଗବାନ ରାମଙ୍କୁ ହନୁମାନ ଓ ସୁଗ୍ରୀବଙ୍କ ସହାୟତା ନେବାକୁ ପରାମର୍ଶ ଦେଇଥିଲେ ।
ସାର୍ଟୋଲିଜୁମାବ ପେଗୋଲ, ବେପାର ନାମ ସିମଜିଆ, କ୍ରୋନ୍ ରୋଗ, ରିଉମାଟଏଡ୍ ଆର୍ଥ୍ରାଇଟିସ୍, ସୋରିଆଟିକ୍ ଆର୍ଥ୍ରାଇଟିସ୍, ପ୍ଲେକ ପ୍ଲେକ୍ ଏବଂ ଆଙ୍କିଲୋଜିଙ୍ଗ୍ ସ୍ପଣ୍ଡିଲାଇଟିସ୍ ଇତ୍ୟାଦି ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଚର୍ମ ତଳେ ଇଞ୍ଜେକ୍ସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ ଯେପରିକି ଆବସେସ୍, ସ୍ୱଳ୍ପ ଶ୍ୱେତ ରକ୍ତ କଣିକା, ଅଇ, ମୁଣ୍ଡବିନ୍ଧା, ନିଦ୍ରାହୀନତା, ଉଚ୍ଚ ରକ୍ତଚାପ, ଯକୃତ ପ୍ରଦାହ, ରାସଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କର୍କଟ, ହୃଦଘାତ ଏବଂ ଆଞ୍ଜିଓଡେମା ଇତ୍ୟାଦି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡିର ଏକ ଖଣ୍ଡ ଯାହା ଟ୍ୟୁମର ନେକ୍ରୋସିସ୍ ଫ୍ୟାକ୍ଟର୍ ଆଲଫା  ସହିତ ବନ୍ଧନ‌ଯୁକ୍ତ ହୁଏ । ୨୦୦୮ରେ ଯୁକ୍ତରାଷ୍ଟ୍ରରେ ଏବଂ ୨୦୦୯ରେ ୟୁରୋପରେ ମେଡିକାଲ ବ୍ୟବହାର ପାଇଁ ସାର୍ଟୋଲିଜୁମାବ ପେଗୋଲ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ତ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାର ଏହାର ନାମ ଅଛି । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ମୂଲ୍ୟ ପ୍ରାୟ ୭୧୫ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪,୭୦୦ ଡଲାର ଅଟେ ।
ମୋଚିରାମ ତିରିୟା  (୮ ଅକ୍ଟୋବର ୧୯୨୭ - ୧୯ ମଇ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ମୋଚିରାମ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଅଖିଳ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୋଚିରାମ ତିରିୟା ୧୯୨୭ ମସିହାର ଅକ୍ଟୋବର ମାସ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସନାତନ ତିରିୟା ଏବଂ ତାଙ୍କ ପତ୍ନୀଙ୍କ ନାମ ପ୍ରମିଳା ତିରିୟା । ମୋଚିରାମଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍‌ରୁ କମ । ରାଜନୈତିକ ଜୀବନ ମୋଚିରାମ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଅଖିଳ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ମୋଚିରାମ ତିରିୟା ୨୦୦୫ ମସିହାର ମଇ ମାସ ୧୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।
ଗାଙ୍ଗଟକ ସହର ଭାରତର ଉତ୍ତର-ପୂର୍ବାଞ୍ଚଳରେ ଅବସ୍ଥିତ  'ସିକ୍କିମ'  ରାଜ୍ୟର ରାଜଧାନୀ  ଭୂଗୋଳ ଜନସଂଖ୍ୟା ଗାଙ୍ଗଟକର ଜନସଂଖ୍ୟା 2011 ଜନଗଣନା ରେ 1000,286 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 52,459 ଥିବା ବେଳେ ମହିଳା ସଂଖ୍ୟା 47,827 ରହିଥିଲା । 6 ବର୍ଷରୁ କମସଂଖ୍ୟା ଏଠାରେ 9.24 % ଥିଲା । ସାକ୍ଷ୍ୟରତା ହାର 89.33 % ଥିଲା , ଯାହା ସର୍ବଭାରତୀୟ ହାର ଓ ସିକ୍କିମ ରାଜ୍ୟ ହାରଠାରୁ ଅଧିକ ଥିଲା । ଏଠାରେ ସମୁଦାୟ 23,773 ପାରିବାରିକ ବାସ ଗୃହ ଥିବାର ଜଣାଯାଏ ।
ଆଇୟୁଡି ଉଇଥ ପ୍ରୋଜେସ୍ଟେରନ  ଇଂରାଜୀ ଭାଷାରେ   , ବିକ୍ରୟ ନାମ ମିରେନା/ ଏକ ଅନ୍ତଃଜରାୟୁ ଉପକରଣ   ଯେଉଁଥିରୁ ଲେଭୋନୋରଜେସ୍ଟ୍ରେଲ   ହରମୋନ ନିର୍ଗତ ହୁଏ । ଜନ୍ମ ନିରୋଧ ଓ ଅତ୍ୟଧିକ ଋତୁସ୍ରାବ   ଚିକିତ୍ସା ତ‌ଥା ଏସ୍ଟ୍ରୋଜେନ ରିପ୍ଲେସମେଣ୍ଟ ଥେରାପି   ଜନିତ ଏଣ୍ଡୋମେଟ୍ରିଆଲ ହାଇପରପ୍ଲାସିଆ   ରୋଗର ପ୍ରତିଷେଧ ନିମନ୍ତେ ବ୍ୟବ‌ହାର କରାଯାଏ । ଏହା ଏକ ପ୍ରଭାବଶାଳୀ ଜନ୍ମ ନିରୋଧକ ଯେଉଁଥିରେ ଏକ ବର୍ଷର ଫେଲ ହାର ମାତ୍ର ୦.୨% । ଏହି ଉପକରଣ ଜରାୟୁ   ମଧ୍ୟରେ ରଖାଯାଏ ଯାହା ୩ରୁ ୫ବର୍ଷ ପର୍ଯ୍ୟନ୍ତ କାମକରେ । ଏହି ଉପକରଣ କାଢ଼ିନେଲାପରେ ଗର୍ଭଧାରଣ କ୍ଷମତା   ଫେରିଆସେ । ଅନିୟମିତ ଋତୁସ୍ରାବ, ଓଭାରିଆନ ସିସ୍ଟ  , ପେଲଭିସ ଯନ୍ତ୍ରଣା ଓ ଅବସାଦ ଆଦି ପ୍ରତିକ୍ରିୟା ଏହି ଔଷଧ ଯୋଗୁ ଦେଖାଯାଇପାରେ । କ୍ୱଚିତ ଜରାୟୁ ଛିଦ୍ର   ମଧ୍ୟ ହୋଇପାରେ । ଗର୍ଭାବସ୍ଥାରେ ଏହା ଦିଆଯାଏନାହିଁ କିନ୍ତୁ ସ୍ତନ୍ୟପାନ ସମୟରେ ନିରାପଦ ଜଣାଯାଏ । ଏହା ଏକ ପ୍ରକାର ଦୀର୍ଘ-କାର୍ଯ୍ୟକ୍ଷମ ଜନ୍ମ ନିରୋଧକ  । ଏହା ଜରାୟୁଗ୍ରୀବାର ଝିଲ୍ଲି   ମୋଟା କରିଦିଏ ଯାହାଦ୍ୱାରା ଏଣ୍ଡୋମେଟ୍ରିଅମ   ବୃଦ୍ଧି ହୋଇପାରେନାହିଁ ଓ ବେଳେବେଳେ ଡିମ୍ବକ୍ଷରଣ   ବନ୍ଦ ହୋଇଯାଏ । ଫିନଲାଣ୍ଡରେ ସନ ୧୯୯୦ରେ ଓ ଯୁକ୍ତରାଷ୍ଟ୍ର ଆମେରିକାରେ ସନ ୨୦୦୦ରେ ଡାକ୍ତରୀ ବ୍ୟବ‌ହାର ନିମନ୍ତେ ଆଇୟୁଡି ଉଇଥ ପ୍ରୋଜେସ୍ଟେରନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ପ୍ରତ୍ୟେକ ଡୋଜର ମୂଲ୍ୟ ୧୨୨.୪୬ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୮୮ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ୮୪୪ ଆମେରିକୀୟ ଡଲାର । ଶହେ କୋଡ଼ିଏରୁ ଅଧିକ ଦେଶରେ ଏହାର ବ୍ୟବ‌ହାର ସ୍ୱୀକୃତ ହୋଇଛି ଓ ଏହା ୧୦ ନିୟୁତ ମହିଳା ବ୍ୟବ‌ହାର କରୁଛନ୍ତି ।
ମାୟା ଅଲଗ ଜଣେ ଭାରତୀୟ ଅଭିନେତ୍ରୀ, ଯିଏକି ଦୂରଦର୍ଶନ ଓ କଥାଚିତ୍ରରେ ଅଭିନୟ କରନ୍ତି । ୧୯୮୦ ମସିହାରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଥୋଡ଼ିସି ବେୱଫାଇ । ବ୍ୟକ୍ତିଗତ ଜୀବନ ମାୟା ବ୍ରିଟାନିଆ ଇଣ୍ଡଷ୍ଟ୍ରିର ପ୍ରାକ୍ତନ ମୁଖ୍ୟ କାର୍ଯ୍ୟ ନିର୍ବାହୀ ଅଧିକାରୀ ଓ ପରିଚାଳନା ନିର୍ଦ୍ଦେଶକ ସୁନିଲ ଅଲଗଙ୍କୁ ବିବାହ କରିଛନ୍ତି । ତାଙ୍କ ଝିଅ ଅଞ୍ଜୋରି ଅଲଗ ମଧ୍ୟ ଜଣେ ଅଭିନେତ୍ରୀ । ଅଭିନୟ ଜୀବନ ମାୟା ଜଣେ ମଡେଲ୍ ଭାବରେ କାମ କରିବା ଆରମ୍ଭ କରିଥିଲେ । ଅଭିନେତା ଦଲିପ ତାହିଲ ତାଙ୍କୁ ପ୍ରଥମେ ଏକ ବିଜ୍ଞାପନରେ କାମ କରିବାର ସୁଯୋଗ ଦେଇଥିଲେ, କିନ୍ତୁ ସେ ଗରିବଙ୍କ ଭଳି ଦେଖାଯାଉଥିବାରୁ ତାଙ୍କୁ ଏହି ବିଜ୍ଞାପନରେ କାମ କରିବାର ସୁଯୋଗ ଦିଆଯାଇନଥିଲା । ୧୯୮୦ ମସିହାରେ ସେ ହିନ୍ଦୀ କଥାଚିତ୍ର ଥୋଡ଼ିସି ବେୱଫାଇ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ୧୯୮୬ ମସିହାରେ ଦୂରଦର୍ଶନରେ ତାଙ୍କ ଅଭିନୀତ ଧାରାବାହିକ ଛୋଟି ବଡ଼ି ବାତେଁ ପ୍ରସାରିତ ହୋଇଥିଲା ।
ସ୍ୱାସ୍ଥ୍ୟ ଶବ୍ଦଟି ଜୀବନ୍ତ ପ୍ରାଣୀର କାର୍ଯ୍ୟ କ୍ଷମତା ବା ମେଟାବୋଲିକ ଦକ୍ଷତାର ସ୍ତରକୁ ଦର୍ଶାଏ । ମାନବ କ୍ଷେତ୍ରରେ ଏହା ବ୍ୟକ୍ତି ବା ଗୋଷ୍ଠୀର ଶାରୀରିକ, ମାନସିକ ଓ ସାମାଜିକ ଆହ୍ୱାନ ବା ଚାଲେଞ୍ଜକୁ ସମ୍ମୁଖୀନ ହେବାର ଦକ୍ଷତାକୁ ବୁଝାଏ । ବିଶ୍ୱ ସ୍ୱାସ୍ଥ୍ୟ ସଂଗଠନର   ୧୯୪୮ ମସିହା କନସ୍ଟିଚ୍ୟୁସନରେ ଗୃହିତ ସଂଜ୍ଞା ଅନୁସାରେ ଏହା ଏକ ସମ୍ପୁର୍ଣ୍ଣ ଶାରୀରିକ, ମାନସିକ ଓ ସାମାଜିକ ଭଲ-ଅବସ୍ଥା ଓ କେବଳ ରୋଗ ତ‌ଥା ଅକ୍ଷମତାର ଅଭାବ ନୁହେଁ । ଏହି ସଂଜ୍ଞା ଗ୍ରହଣ କରିବାରେ ମଧ୍ୟ ମତଭେଦ ରହିଛି ବିଶେଷତଃ ଏହାର କାର୍ଯ୍ୟକାରୀ ମୂଲ୍ୟ ଓ  "ସମ୍ପୁର୍ଣ୍ଣ"  ଶବ୍ଦ ଉପରେ । ଅନ୍ୟ କେତେକ ସଂଜ୍ଞା ପ୍ରସ୍ତାବ ଥିବା ବେଳେ ଗୋଟିଏ ସାମ୍ପ୍ରତିକ ସଂଜ୍ଞା ସ୍ୱାସ୍ଥ୍ୟ ଓ ବ୍ୟକ୍ତିଗତ ସନ୍ତୋଷକୁ ସ‌ହ‌ମତି ମିଳିଛି । ବିଭିନ୍ନ ବର୍ଗୀକରଣ ପଦ୍ଧତି ମଧ୍ୟରେ ବିଶ୍ୱ ସ୍ୱାସ୍ଥ୍ୟ ସଂଗଠନ ଆନ୍ତର୍ଜାତିୟ ବର୍ଗୀକରଣ ପରିବାର  , ଆନ୍ତର୍ଜାତୀୟ କାର୍ଯ୍ୟକାରୀତା, ଅକ୍ଷମତା ଓ ସୁସ୍ଥତା ବର୍ଗୀକରଣ ( ବା ), ଆନ୍ତର୍ଜାତୀୟ ରୋଗ ବର୍ଗୀକରଣ  ( ବା ) ସଂସ୍ଥାମାନଙ୍କଦ୍ୱାରା ସାଧାରଣତଃ ସ୍ୱାସ୍ଥ୍ୟର ମାପକାଠି ଓ ସଂଜ୍ଞା ନିରୁପଣ ନିମନ୍ତେ ବ୍ୟବ‌ହାର କରାଯାଉଛି  । ବ୍ୟବ‌ସ୍ଥିତ କାର୍ଯ୍ୟକ୍ରମ ଅନୁଯାୟୀ ସ୍ୱାସ୍ଥ୍ୟସେବୀମାନେ   ସ୍ୱାସ୍ଥ୍ୟ ସମସ୍ୟାକୁ ଆରୋଗ୍ୟ କରନ୍ତି, ପ୍ରତିଷେଧ କରନ୍ତି ଓ ସୁନ୍ଦର ସ୍ୱାସ୍ଥ୍ୟ ଗଠନ ନିମନ୍ତେ ଉପଦେଶ ଦିଅନ୍ତି । ସୁସ୍ଥ ଶବ୍ଦଟି ଅନ୍ୟ ପ୍ରସଙ୍ଗ ଅର୍ଥରେ ମଧ୍ୟ ବ୍ୟବ‌ହାର ହେଉଛି ଯେପରିକି ସୁସ୍ଥ ସମାଜ, ସୁସ୍ଥ ଶହର, ସୁସ୍ଥ ପରିବେଶ ଇତ୍ୟାଦି । ସ୍ୱାସ୍ଥ୍ୟ ସେବା ବ୍ୟତୀତ ଆହୁରି ଅନେକ କାରକ ଯେପରିକି ବ୍ୟକ୍ତିର ଜୀବନ‌ଚର୍ଯ୍ୟା, ଅର୍ଥନୈତିକ, ସାମାଜିକ, ଆଧ୍ୟାତ୍ମିକ ଓ ବ୍ୟକ୍ତିଗତ ପୃଷ୍ଠଭୂମି ଯେଉଁଗୁଡ଼ିକ ସ୍ୱାସ୍ଥାବସ୍ଥାକୁ ନିୟନ୍ତ୍ରଣ କରନ୍ତି । ଅନୁଶୀଳନରୁ ଜଣାଯାଏ ଯେ ମାନସିକ ଚାପ ସ୍ୱାସ୍ଥ୍ୟ ସମସ୍ୟା ସୃଷ୍ଟି କରିପାରେ ।
କିଶୋର ଚନ୍ଦ୍ର ପଟେଲ  (ଜନ୍ମ: ୨୫ ଅକ୍ଟୋବର ୧୯୪୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୧୯୭୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୮ମ ଓଡ଼ିଶା ବିଧାନ ସଭା ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କିଶୋର ଚନ୍ଦ୍ର ପଟେଲ ୧୯୪୬ ମସିହାର ଅକ୍ଟୋବର ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବେସଜ ପଟେଲ ଓ ପତ୍ନୀଙ୍କ ନାମ ମୁନିପ୍ରିୟା ପଟେଲ । ରାଜନୈତିକ ଜୀବନ କିଶୋର ଚନ୍ଦ୍ର ପଟେଲ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି ।
'ବ୍ରଜରାଜ ମୁଭିଜ୍' ର ବ୍ୟାନରରେ, ସୁଧାଂଶୁ ସାହୁଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ପ୍ରେମ ଋତୁ ଆସିଲାରେ ୨୦୦୬ ମସିହାରେ ମୁକ୍ତିଲାଭ କରିଥିଲା । ବସନ୍ତ ନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ।
ବ୍ଲାକ୍‌ମେଲ୍, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ପ୍ରଯୋଜକ ଆଦିକନ୍ଦ ସାହୁଙ୍କ ପ୍ରଯୋଜନା ସଂସ୍ଥା ମା ସିଂହବାହିନୀ ମୁଭିଜ୍ ଏହି କଥାଚିତ୍ରଟିର ପ୍ରଯୋଜନା କରିଥିଲା । ବାପୁ ଗୋସ୍ୱାମୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଆଦିକନ୍ଦ ସାହୁ । ଅମିତ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅମିତ ଜଣେ ନୃତ୍ୟ ନିର୍ଦ୍ଦେଶକ ଭାବରେ ପୂର୍ବରୁ କାମ କରୁଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଦ୍ଧେନ୍ଦୁ । ଚଳଚ୍ଚିତ୍ରଟିରେ ଆହାନା ଏବଂ ତମନ୍ନା ଉଭୟ ନାୟିକା ଭାବରେ ଅଭିନୟ କରିଥିଲେ । ଅର୍ଦ୍ଧେନ୍ଦୁ ଟପୋରି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଆହାନା ଭୈରବ ଚଳଚ୍ଚିତ୍ର ଜରିଆରେ ଏବଂ ତମନ୍ନା ଭାଇନା, କ 'ଣ କଲା ସେ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ସିଦ୍ଧାନ୍ତ ମହାପାତ୍ର, ମନୋଜ ମିଶ୍ର, ଜର୍ଜ ତିଆଡ଼ି, ରତନ ମେହେର, ସରୋଜ ଦାସ, ରାଜଶ୍ରୀ, ପ୍ରତିଭା ପଣ୍ଡା, ପ୍ରଜ୍ଞା ଖଟୁଆ, ଗୁଡ୍ଡୁ, ଜ୍ଞାନ, ନଳିନୀ, ବେବି ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅର୍ଦ୍ଧେନ୍ଦୁ ସାହୁ- ଅନୁରାଗ/ଦେବ୍ ଆହାନା ବରାଳ ତମନ୍ନା ବ୍ୟାସ ସିଦ୍ଧାନ୍ତ ମହାପାତ୍ର ମନୋଜ ମିଶ୍ର ଜର୍ଜ ତିଆଡ଼ି ରତନ ମେହେର ସରୋଜ ଦାସ ରାଜେଶ୍ୱରୀ ରାୟ ପ୍ରତିଭା ପଣ୍ଡା ପ୍ରଜ୍ଞା ଖଟୁଆ ପୁପୁଲ ଭୂୟାଁ ଗୁଡ୍ଡୁ ଜ୍ଞାନ ନଳିନୀ ବେବି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଓ ସୁବ୍ରତ ସ୍ୱାଇଁ ଏହି କଥାଚିତ୍ରଟିର ଗୀତ ରଚନା କରିଥିଲେ । ଏହି କଥାଚିତ୍ରରେ ଥିବା ଏକ ହୋଲି ଗୀତକୁ ଗାଇଥିଲେ ଉଦିତ ନାରାୟଣ ଏବଂ ଦୀପ୍ତିରେଖା ପାଢ଼ୀ । ଅନ୍ୟ କଣ୍ଠଶିଳ୍ପୀମାନଙ୍କ ମଧ୍ୟରେ ଆଶୁତୋଷ, ହ୍ୟୁମାନ ସାଗର, କୌଶିକ ଶିବାଶିଷ, ଅନନ୍ୟା ଶ୍ରୀତମ ନନ୍ଦ ଆଦି କଣ୍ଠଦାନ କରିଥିଲେ ।
ସୌରଭ ଦୁବେ ଜଣେ ଭାରତୀୟ ଅଭିନେତା, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଏବଂ ଦୂରଦର୍ଶନରେ କାମ କରନ୍ତି । ସେ ପ୍ରଧାନମନ୍ତ୍ରୀ ଧାରାବାହିକରେ ଜବାହାରଲାଲ ନେହେରୁଙ୍କ ଭୂମିକାରେ, ଅପହରନ୍, କାଇରୀ - ରିସ୍ତା ଖଟା ମିଠା ଆଦି ପାଇଁ ବେଶ୍ ଜଣାଶୁଣା ।
ଧରଣୀଧର ପ୍ରଧାନ  (୨୬ ଅକ୍ଟୋବର ୧୯୩୪ - ୩୦ ଜାନୁଆରୀ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଧରଣୀଧର ପ୍ରଧାନ ୧୯୩୪ ମସିହାର ଅକ୍ଟୋବର ମାସ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମାଗୁଣି ଚରଣ ପ୍ରଧାନ ଓ ପତ୍ନୀଙ୍କ ନାମ ସରସ୍ୱତୀ ପ୍ରଧାନ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଧରଣୀଧର ଓଡ଼ିଶା ରାଜନୀତିରେ ନିର୍ଦ୍ଦଳୀୟର ନେତା ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଧରଣୀଧର ୨୦୦୬ ମସିହାର ଜାନୁଆରୀ ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ପର୍ଯ୍ୟାୟ ସାରଣୀ ହେଉଛି ପରମାଣୁ କ୍ରମାଙ୍କ, ଇଲେକ୍‌ଟ୍ରୋନ ବିନ୍ୟାସ, ରାସାୟନିକ ଧର୍ମ ଅନୁସାରେ ସଜଡା ହୋଇଥିବା ରାସାୟନିକ ମୌଳିକମାନଙ୍କର ଏକ ସାରଣୀବଦ୍ଧ ରୂପ । ଏଥିରେ ମୌଳିକ ଗୁଡ଼ିକ ପରମାଣୁ ସଂଖ୍ୟାର  (ପ୍ରୋଟୋନ ସଂଖ୍ୟା) ଊର୍ଦ୍ଧ୍ୱ-କ୍ରମରେ ସଜା ଯାଇଥାଏ  ।
ପରେଶ କୁମାର ପଟ୍ଟନାୟକ, ଜଣେ ଓଡ଼ିଆ ଗାଳ୍ପିକ ଓ ଔପନ୍ୟାସିକ । ସେ ୧୯୬୦ ମସିହାରେ ନିଜ ମାମୁଁଘର ଗାଁ ଖୋର୍ଦ୍ଧା ଜିଲ୍ଲାର ଛଣଗିରିଠାରେ ଜନ୍ମଗ୍ରହଣ କରିଥିଲେ । ତାଙ୍କ ପୈତୃକ ଗ୍ରାମ ପୁରୀ ଜିଲ୍ଲାର ବାଣପୁରର ଖଜୁରିଆ । ରଚନାବଳୀ ପରେଶଙ୍କର ତେରଟି ଗଳ୍ପ ସଂକଳନ ଓ ତିନିଟି ଉପନ୍ୟାସ ପ୍ରକାଶ ପାଇସାରିଛି ।
ଅମିତ ଭାର୍ଗଭ  (ଜନ୍ମ: ୨୩ ଅପ୍ରେଲ ୧୯୮୯) ଜଣେ ଭାରତୀୟ ଅଭିନେତା ଯିଏକି ତାମିଲ, କନ୍ନଡ଼ ଏବଂ ହିନ୍ଦୀ-ଭାଷୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ ଅଭିନୟ କରିନ୍ତି  । ସେ କନ୍ନଡ଼ ଦୂରଦର୍ଶନ ଧାରାବାହିକ ସୀତେରେ ଭଗବାନ ଶ୍ରୀରାମ ଭୂମିକାରେ ଅଭିନୟ କରି ଲୋକପ୍ରିୟତା ପାଇଥିଲେ । ୨୦୧୪ ମସିହାରେ ଅଭିଶେକ ବର୍ମନଙ୍କ ହିନ୍ଦୀ କଥାଚିତ୍ର ୨ ଷ୍ଟେଟ୍‌ସ୍‌ରେ ଏକ ଛୋଟ ଭୂମିକରେ ଅଭିନୟ କରିଥିଲେ । ସେ ତାମିଲ ଦୂରଦର୍ଶନ ଧାରାବାହିକ କଲ୍ୟାଣମ୍ ମୁଦଲ କାଦଲ ଭାରାଇରେ ଅର୍ଜୁନ ଭୂମିକା ପାଇଁ ସେ ମଧ୍ୟ ଜାଣାଶୁଣା । ସେ ୟେନ୍ନାଇ ଅରିନ୍ଦାଲ  (୨୦୧୫), ମିରୁଥାନ  (୨୦୧୬) ଏବଂ ଅରମାନମାଇ ୩  (୨୦୨୧) ଭଳି ତାମିଲ କଥାଚିତ୍ରରେ ଅଭିନୟ କରିଛନ୍ତି  । ଜନ୍ମ ଓ ପରିବାର ଅମିତ ୧୯୮୯ ମସିହାର ଅପ୍ରେଲ ୨୩ ତାରିଖରେ ବାଙ୍ଗାଲୋରଠାରେ ଜନ୍ମଗ୍ରହଣ କରିଥିଲେ । ସେ ଶ୍ରରଞ୍ଜନି ସୁନ୍ଦରମଙ୍କୁ ୨୦୧୬ ମସିହାରେ ବିବାହ କରିଥିଲେ ।
ଲେଭୋନରଜେସ୍ଟ୍ରେଲ ରିଲିଜିଙ୍ଗ ଇମ୍ପ୍ଲାଣ୍ଟ  (ଇଂରାଜୀ ଭାଷାରେ , ବିକ୍ରୟ ନାମ ଜାଡେଲି/ ) ଏକ ଉପକରଣ ଯେଉଁଥିରେ ୨ଟି ଲେଭୋନରଜେସ୍ଟ୍ରେଲ   ଛଡ଼ ଥାଏ ଓ ଏହା ଜନ୍ମ ନିରୋଧ ନିମନ୍ତେ ଦିଆଯାଏ  । ଏହା ଅତ୍ୟନ୍ତ ପ୍ରଭାବଶାଳୀ ଜନ୍ମ ନିରୋଧକ ଯାହାର ଏକ ବର୍ଷର ଫେଲ ହାର ୦.୦୫% । ଏହା ଚର୍ମ ତଳେ ଦିଆଯାଏ ଓ ୫ ବର୍ଷ ପର୍ଯ୍ୟନ୍ତ କାର୍ଯ୍ୟକ୍ଷମ ରହିପାରେ । ପେଲଭିକ ଇନଫ୍ଲାମେଟରି ଡିଜିଜ   ଥିବା ଯୋଗୁ ଅନ୍ୟାନ୍ୟ ଅନ୍ତଃଜରାୟୁ ଉପକରଣ   ବ୍ୟବ‌ହାର କରିପାରୁନଥିବା ମହିଳାମାନେ ମଧ୍ୟ ଏହା ବ୍ୟବ‌ହାର କରିପାରିବେ । ଏହା କାଢ଼ିଦେବା ପରେ ଗର୍ଭାଧାନ କ୍ଷମତା   ଶୀଘ୍ର ଫେରିଆସେ । ସାମାନ୍ୟ ପାର୍ଶ୍ୱ ପ୍ରତିକ୍ରିୟା ଦେଖାଗଲେ ମଧ୍ୟ ଦେହ ଲେଭୋନରଜେସ୍ଟ୍ରେଲ ରିଲିଜିଙ୍ଗ ଇମ୍ପ୍ଲାଣ୍ଟକୁ ସାଧାରଣତଃ ସ‌ହ୍ୟ କରିପାରେ । ଅନିୟମିତ ଋତୁସ୍ରାବ  , ଋତୁରୋଧ  , ମୁଣ୍ଡବଥା ଓ ସ୍ତନ ଯନ୍ତ୍ରଣା ଇତ୍ୟାଦି ପ୍ରତିକ୍ରିୟା ଦେଖାଯାଇପାରେ । ଉଲ୍ଲେଖନୀୟ ଯକୃତ ରୋଗ   ଥିଲେ ଏହା ଦେବାକୁ ମନାକରାଯାଏ । ଏହା ଏକ ଦୀର୍ଘକାଳୀନ ପ୍ରତ୍ୟାବର୍ତ୍ତନଶୀଳ ଜନ୍ମ ନିରୋଧକ  ଏହା ଡିମ୍ବକ୍ଷରଣ   ବନ୍ଦ କରିଦିଏ ଓ ଜରାୟୁଗ୍ରୀବା   ଚାରିପଟେ ଝିଲ୍ଲୀକୁ   ମୋଟା କରିଦିଏ । ଲେଭୋନରଜେସ୍ଟ୍ରେଲ ରିଲିଜିଙ୍ଗ ଇମ୍ପ୍ଲାଣ୍ଟ ସନ ୧୯୮୩ରେ ଫିନଲାଣ୍ଡରେ ଓ ସନ ୧୯୯୦ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ସେଟର ମୂଲ୍ୟ ୮.୯୩ରୁ ୧୩.୨୯ ଆମେରିକୀୟ ଡଲାର । ଷାଠିଏରୁ ଅଧିକ ଦେଶରେ ଏହା ସ୍ୱୀକୃତ ହୋଇ ୭ନିୟୁତରୁ ଅଧିକ ମହିଳା ଏହାକୁ ବ୍ୟବ‌ହାର କରୁଛନ୍ତି । ଯୁକ୍ତରାଷ୍ଟ୍ର ଆମେରିକାରେ ଏହା ସ୍ୱୀକୃତ ହେବା ସତ୍ତ୍ୱେ ଉପଲବ୍‌ଧ ହୋଇନାହିଁଁ ।
ସୁଲେଇପାଟ ନଦୀବନ୍ଧ ଭାରତର ଓଡ଼ିଶାସ୍ଥିତ ମୟୂରଭଞ୍ଜ ଜିଲ୍ଲାର ଖଡ଼ଖାଇ ନଦୀ ଉପରେ ଥିବା ଏକ ନଦୀବନ୍ଧ ଏବଂ ବଣଭୋଜି ସ୍ଥାନ ।ଏ।
ସହକାର ଏକ ଓଡ଼ିଆ ମାସିକ ପତ୍ରିକା । ଏହାର ପ୍ରକାଶନ ୧୯୧୯ ମସିହାରୁ ଆରମ୍ଭ ହୋଇଥିଲା । ଏହି ପତ୍ରିକାଟି ସମବାୟ ସେବକ ସମିତି ତରଫରୁ ପ୍ରକାଶିତ ହେଉଥିଲା ଓ ଏହାର ପ୍ରତିଷ୍ଠାତା ସଂପାଦକ ଥିଲେ ଲକ୍ଷ୍ମୀନାରାୟଣ ସାହୁ । ଏହା କୋ-ଅପରେଟିଭ୍  (କୃଷି ସମ୍ବନ୍ଧୀୟ) ଆନ୍ଦୋଳନର ମୁଖପତ୍ର ରୂପେ ପ୍ରକାଶ ପାଉଥିଲା  । ପରବର୍ତ୍ତୀ କାଳରେ ଅଲେଖ ପ୍ରସାଦ ଦାସ, ବାଳକୃଷ୍ଣ କର, ଗୋଦାବରୀଶ ମହାପାତ୍ର, ଅନ୍ନପୂର୍ଣ୍ଣା ମହାରଣା ଓ କାଳିନ୍ଦୀ ଚରଣ ପାଣିଗ୍ରାହୀ ଆଦି ଏହାର ସମ୍ପାଦନା ଦାୟିତ୍ୱରେ ରହିଥିଲେ । ୧୯୨୯ରେ ବାଳକୃଷ୍ଣ କରଙ୍କ ସମ୍ପାଦନାରେ ଏହା ଏକ ସାହିତ୍ୟ ପତ୍ରିକାର ରୂପ ନେଇଥିଲା ।
ପାଟିସିରାନ, ଅନ୍‌ପାଟ୍ରୋ ହେଉଛି ଏକ ବେପାର ନାମ, ଏକ ଔଷଧ ଯାହା ବଂଶାନୁକ୍ରମିକ ଟ୍ରାନ୍ସଥାଇରେଟିନ୍-ମଧ୍ୟସ୍ଥ ଆମ୍ଲଏଡୋସିସ୍ ରୋଗୀଙ୍କଠାରେ ହେଉଥିବା ପଲିନିରୋରୋପାଥି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକ୍ସନ ଦେଇ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ଅଣନିଶ୍ୱାସ, ମାଂସପେଶୀ ସ୍ପାଜ୍ମ, ଗଣ୍ଠି ଯନ୍ତ୍ରଣା, ଲାଲ ରଙ୍ଗ ଏବଂ ମୁଣ୍ଡ ବୁଲାଇବା ହୋପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଜୀବସାର କ ଅଭାବ ହୋପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ; ଯଦିଓ ଅନ୍ୟ ପ୍ରାଣୀମାନଙ୍କଠାରେ କ୍ଷତି ଦେଖାଏ । ଏହା ଆରଏନଏର   ଏକ ଛୋଟ ଖଣ୍ଡ ଯାହା ଅସ୍ୱାଭାବିକ ଟ୍ରାନ୍ସଥାଇରେଟିନ ଉତ୍ପାଦନକୁ ଅବରୋଧ କରିଥାଏ । ୨୦୧୮ ମସିହାରେ ୟୁରୋପରେ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ପାଟିସିରାନ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ଯୁକ୍ତରାଜ୍ୟରେ ୧୦ ମିଗ୍ରାର ଏକ ଭାଏଲର ମୂଲ୍ୟ ପ୍ରାୟ ୭୭୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୦,୦୦୦ ଡଲାର ଅଟେ ।
ହୀରାକୁଦ ସମ୍ବଲପୁର ଜିଲ୍ଲାର ଏକ ଛୋଟ ସହର ଓ ବିଜ୍ଞାପିତ ଅଞ୍ଚଳ ।ଏହା ଏବେ ସବଂଲପୁର ପୌରପାଳିକା ନିଗମ ଅନ୍ତର୍ଗତ ।
ଆଟୋଭାକୋନ/ ପ୍ରୋଗୁଆନିଲ, ଏକ ବେପାର ନାମ ମଲାରୋନ୍, ହେଉଛି ଦୁଇଟି ମ୍ୟଲେରିଆ ବିରୋଧୀ ଔଷଧ ଆଟୋଭାକୋନ୍ ଏବଂ ପ୍ରୋଗୁଆନିଲର ମିଶ୍ରଣ । ଏହା କ୍ଲୋରୋକାଇନ୍ -ପ୍ରତିରୋଧକ ମ୍ୟାଲେରିଆ ସମେତ ମ୍ୟାଲେରିଆର ଚିକିତ୍ସା ତଥା ପ୍ରତିରୋଧ ପାଇଁ ବ୍ୟବହୃତ ହୁଏ । ଗୁରୁତର କିମ୍ବା ଜଟିଳ ମ୍ୟାଲେରିଆ ପାଇଁ ଏହା ସୁପାରିଶ କରାଯାଏ ନାହିଁ। ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ବାନ୍ତି, ତରଳ ଝାଡ଼ା, କାଶ, ଏବଂ ଗଲୁ ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍, ଷ୍ଟିଭେନ୍ସ - ଜନସନ ସିଣ୍ଡ୍ରୋମ, ହାଲୁସିନେସନ ଏବଂ ଯକୃତ ସମସ୍ୟା ଅନ୍ତର୍ଭୁକ୍ତ ହୋଇପାରେ। ଗର୍ଭଧାରଣ ସମୟରେ କିମ୍ବା ସ୍ତନ୍ୟପାନ କରାଇବା ଶିଶୁ ପାଇଁ ନିରାପଦ କି ନୁହେଁ ତାହା ଅସ୍ପଷ୍ଟ ରହିଛି। ଖରାପ ବୃକ୍‌କ କାର୍ଯ୍ୟ କରୁଥିବା ବ୍ୟକ୍ତିଙ୍କଠାରେ ମ୍ୟାଲେରିଆକୁ ରୋକିବା ପାଇଁ ପରାମର୍ଶ ଦିଆଯାଇନଥାଏ । ମ୍ୟାଲେରିଆରେ ମାଇଟୋକଣ୍ଡ୍ରିଆର କାର୍ଯ୍ୟରେ ବାଧା ସୃଷ୍ଟି କରି ଆଟୋଭାକୋନ୍ କାର୍ଯ୍ୟ କରୁଥିବାବେଳେ ଡିହାଇଡ୍ରୋଫୋଲେଟ୍ ରିଡକ୍ଟେଜ୍ ଅବରୋଧ କରି ପ୍ରୋଗୁଆନିଲ୍ କାର୍ୟଯକ୍ଷମ ହୁଏ । ୨୦୦୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଆଟୋଭାକୋନ୍ / ପ୍ରୋଗୁଆନିଲ୍ ଅନୁମୋଦିତ ହୋଇଥିଲା । ଏହ ଏକ ସାଧାରଣ ଔଷଧ ଭାବରେ ୨୦୧୧ ମସିହାରୁ ଉପଲବ୍ଧ । ଯୁକ୍ତରାଷ୍ଟ୍ରରେ ଏହାର ଏକ ମାତ୍ରା ପିଛା ହୋଲସେଲ ମୂଲ୍ୟ ୨.୮୨ ଡଲାର ରହିଛି । ଯୁକ୍ତରାଜ୍ୟରେ ୨୦୧୯ରୁ ଏହାର ଡୋଜ ପିଛା ମୂଲ୍ୟ   ୨.୧୦ ରହିଛି ।
ଆଲକ‌ହଲ ନିଶା  ଇଂରାଜୀ ଭାଷାରେ , ଡ୍ରଙ୍କନନେସ/ ବା ଆଲକ‌ହଲ ବିଷକ୍ରିୟା   ଏକ ପ୍ରକାର ବିଯୁକ୍ତାତ୍ମକ ବ୍ୟବ‌ହାର ଓ ଶାରୀରିକ ପ୍ରଭାବ ଯାହା ସଦ୍ୟ ଇଥାନଲ   ବା ଆଲକ‌ହଲ ପିଇବାଯୋଗୁ ହୋଇଥାଏ । ଅଳ୍ପ ମାତ୍ରାରେ ଏହା ସାମାନ୍ୟ ଶାନ୍ତିଦାୟକ  , ହୁଏ ଓ ନିଜ ଉପରେ ନିୟନ୍ତ୍ରଣ କମ୍ ହୁଏ । ମଧ୍ୟମ ଧରଣର ମାତ୍ରାରେ ଅସ୍ପଷ୍ଟ ବାର୍ତ୍ତଳାପ  , ଚାଲିବା ସମସ୍ୟା ସ‌ହିତ ବାନ୍ତି   ହୋଇପାରେ । ଅତ୍ୟଧିକ ମାତ୍ରା ହେଲେ ଶ୍ୱାସକ୍ରିୟା ପ୍ରଚେଷ୍ଟା କମିଯାଏ  , କୋମା ଓ ମୃତ୍ୟୁ   ହୋଇପାରେ । ଅବସ୍ଥା ଜଟିଳ ହେଲେ ବାତ  , ଆସ୍ପିରେସନ ନିମୋନିଆ  , ଆଘାତ  , ହାଇପୋଗ୍ଲାଇସେମିଆ   ଇତ୍ୟାଦି ହୋଇପାରେ । ଆଲକ‌ହଲ ନିଶା ସାଧରଣତଃ ୨ବା ୩ ଥର ଆକ‌ହଲ ପାନୀୟ   ପିଇବା ପରେ ଆରମ୍ଭ ହୁଏ । ସାମାଜିକ ବ୍ୟବସ୍ଥା ଓ ବ୍ୟକ୍ତିଗତ ଆବେଗ   ଏହି ନିଶା ସଙ୍କଟ ସୃଷ୍ଟି କରେ । ଘଟଣାକ୍ରମ ଓ ଶାରୀରିକ ପରୀକ୍ଷା   କରି ରୋଗ ନିର୍ଣ୍ଣୟ କରାଯାଏ । ସାଙ୍ଗରେ ଥିବା ଲୋକ ଏହାର ସତ୍ୟାସତ୍ୟ ପ୍ରମାଣ କରିପାରିବ । କାନୁନ ଅନୁସାରେ ରକ୍ତ ଆଲକ‌ହଲ  ସାନ୍ଦ୍ରତା ୫.୪-୧୭.୪ ମିମୋଲ/ଲି  ୨୫ ୮୦ / ବା ୦.୦୨୫-୦.୦୮୦% ରୁ ଅଧିକ ଥିଲେ ଏହା ନିର୍ଣ୍ଣୟ କରାଯାଏ । ରକ୍ତ ବା ନିଶ୍ୱାସ ପରୀକ୍ଷାରୁ   ମାପିହୁଏ । ଆଲକ‌‌ହୋଲ ୩.୩ ମିମୋଲ/ଲି  (୧୫ ମିଗ୍ରା/ଡେଲି) ହାରରେ ନଷ୍ଟ ହୋଇଯାଏ  । ଆଲକ‌ହଲ ନିଶାଗ୍ରସ୍ତ ଲୋଲଙ୍କ ଚିକିତ୍ସାରେ ସାହାୟକ ଯତ୍ନର   ଆବଶ୍ୟକତା ଥାଏ । ଏହାର ଚିକିତ୍ସାରେ ରୋଗୀକୁ ସ୍ୱାସ୍ଥ୍ୟଲାଭ ଅବସ୍ଥାରେ   ରଖିବା, ଉଷୁମ ରଖିବା ଓ ଶ୍ୱାସକ୍ରିୟା ସଠିକ ଭାବରେ ଚାଲୁରଖିବା ପ୍ରତି ନ‌ଜର ରଖାଯାଏ । ପାକସ୍ଥଳୀ ଧୁଆ   ଓ ଆକ୍ଟିଭେଟେଡ ଚାରକୋଲ   ଦେଲେ ଉପକାର ହୁଏ । ବାରମ୍ବାର ଅନୁଶୀଳନ କରି ଅନ୍ୟ ସମ୍ଭାବ୍ୟ କାରଣ ଅନୁସନ୍ଧାନ କରାଯାଏ । ପଶ୍ଚିମ ପୃଥିବୀରେ   ଆଲକ‌ହଲ ନିଶା ଅତି ମାମୁଲି କଥା । ଆଲକ‌ହଲ ପାନ କରୁଥିବା ବ୍ୟକ୍ତି କେତେବେଳେ ହେଲେ ନିଶାଗ୍ରସ୍ତ ହୋଇଯାଏ । ଯୁକ୍ତରାଷ୍ଟ୍ର ଆମେରିକାରେ ଆକ୍ୟୁଟ ନିଶାଗ୍ରସ୍ତରୁ ବର୍ଷକୁ ୨୨୦୦ ମୃତ୍ୟୁ ହୁଏ, ଓ ଅପ୍ରତ୍ୟକ୍ଷ ଭାବରେ ୩୦,୦୦୦ ମୃତ୍ୟୁ ହୁଏ । ଆକ୍ୟୁଟ ନିଶାଗ୍ରସ୍ତ ବିଷୟ ଇତିହାସରେ ଲିପିବଦ୍ଧ ହୋଇଛି ଓ ଏହା ପୃଥିବୀର ଏକ ଆମୋଦ‌ଦାୟକ ଡ୍ରଗ  ( : ) ଭାବରେ ଗଣାଯାଏ  । ଅନେକ ଧର୍ମରେ   ଏହାକୁ ପାପ   ବୋଲି ବିବେଚନା କରାଯାଏ ।
ରେମୁଣା ଓଡ଼ିଶାର ବାଲେଶ୍ୱରର ଏକ ବିଧାନ ସଭା ନିର୍ବାଚନ ମଣ୍ଡଳୀ ଓ ବିଜ୍ଞାପିତ ଅଞ୍ଚଳ ପରିଷଦ । ଭୂଗୋଳ ରେମୁଣା 37 3 45  95 40 37.44  ଠାରେ ଅବସ୍ଥିତ । ଏହାର ହାରାହାରି ଉଚ୍ଚତା ୨୦ ମିଟର  ୬୫ ଫୁଟ  । ନଦୀ ସପ୍ତସରା ନଦୀ ସୋନ ନଦୀ ଗଙ୍ଗାହାର ନଦୀ ଜନଗଣନା ୨୦୦୧ ଜନଗଣନା ଅନୁସାରେ ରେମୁଣାର ଜନସଂଖ୍ୟା ୨୮,୯୫୮ । ପୁରୁଷ ୫୨ % ଓ ମହିଳା ୪୮% । ହାରାହାରି ସାକ୍ଷରତା ହାର ୬୩% ଯାହା ଜାତୀୟ ସାକ୍ଷରତା ହାର ୫୯.୫%ରୁ ଅଧିକ । ପୁରୁଷ ସାକ୍ଷରତା ୬୯% ଓ ମହିଳା ସାକ୍ଷରତା ୫୩% । ମୋଟ ଜନସଂଖ୍ୟାର ୧୪%ରୁ ଅଧିକ ୬ ବର୍ଷରୁ କମ ବୟସର । ପର୍ଯ୍ୟଟନ ପୁରାତନ ଐତିହ୍ୟ କ୍ଷୀରଚୋରା ଗୋପୀନାଥ ମନ୍ଦିର: ଏହା ୧୨ଶ ଶତକରେ ନିର୍ମିତ ଏକ ପୁରାତନ ମନ୍ଦିର । ଉତ୍କଳର ରାଜା ଲାଙ୍ଗୁଳା ନରସିଂହ ଦେବଙ୍କଦ୍ୱାରା ଏହାର ନିର୍ମାଣ କରାଯାଇଥିଲା । ଏଠାକାର କ୍ଷୀର ଭୋଗ ଓ ଅବଢ଼ା ପ୍ରସାଦ ଖୁବ ଜଣାଶୁଣା । ଜଗନ୍ନାଥ ମନ୍ଦିର ଗଉଡ଼ିୟ ରାଧାକୃଷ୍ଣ ମନ୍ଦିର ଗର୍ଗେଶ୍ୱର ମହାଦେବ ମନ୍ଦିର ମାଧବେନ୍ଦ୍ର ଗଉଡି଼ୟ ମଠ କନକ ଦୁର୍ଗା ମନ୍ଦିର ଗମନା ଗମନ ଏହା ବାଲେଶ୍ୱର ସହରଠାରୁ ୯ କି.ମି. ଦୂରରେ ଅବସ୍ଥିତ । ଏଠାରେ ରହିବା ନିମନ୍ତେ ଥିବା ଏକ ସରକାରୀ ଯାତ୍ରୀ ନିବାସ ରହିଛି । ଓ ଅନେକ ଲଜ ଓ ହୋଟେଲ ଅଛି । କଳା ରେମୁଣା ଓଡ଼ିଶାରେ ଓ ସାରା ଭାରତରେ କଂସା ଓ ପିତ୍ତଳ ବାସନ ପାଇଁ ଜଣାଶୁଣା ।ଏଠାକାର ସ୍ଥାନୀୟ କଳାକାର ସୂକ୍ଷ୍ମ କୋଟିକମ କରା ଏହି ବାସନ ଏଠାକାର ବିପଣୀରେ ବିକ୍ରି ହେବା ସହିତ ବାହାରକୁ ମଧ୍ୟ ପଠାଯାଇଥାଏ ।
ପ୍ରାଚୀନ ହିନ୍ଦୁ ମହାକାବ୍ୟ ରାମାୟଣର ବର୍ଣ୍ନନା ଅନୁସାରେ ଲଙ୍କିନୀ, ଲଙ୍କା ନଗରୀର ଦ୍ୱାର ଦେଶରେ ରକ୍ଷକ ଭାବେ ଅବସ୍ଥାପିତ ଏକ ଶକ୍ତିଶାଳୀ ରାକ୍ଷସୀ ଥିଲେ । ତାଙ୍କ ନାମର ଅର୍ଥ ହେଉଛି  "ଲଙ୍କାର ଦେବୀ"  । ରାମାୟଣ  (ଏକ ହିନ୍ଦୁ ଶାସ୍ତ୍ର) ଅନୁଯାୟୀ, ଲଙ୍କିନୀ ଏକଦା ବ୍ରହ୍ମାଙ୍କ ବାସସ୍ଥାନର ରକ୍ଷକ ଥିଲେ  । ସେ ସୃଷ୍ଟିକର୍ତ୍ତା ବ୍ରହ୍ମାଙ୍କ ଗୃହର ରକ୍ଷକ ଭାବେ ସେ ନିଜ ସ୍ଥିତିକୁ ନେଇ ଅହଂକାରୀ ହୋଇଗଲେ । ଆତ୍ମ ଗର୍ବରେ ସେ ରାଜପ୍ରାସାଦରେ ଅନ୍ୟମାନଙ୍କୁ ଅବମାନନା କଲେ, ଯେଉଁଥିପାଇଁ ତାଙ୍କୁ ଲଙ୍କା ନଗରୀର ଦ୍ୱାର ରକ୍ଷକ ଭାବେ ଜଗିବା ପାଇଁ ବ୍ରହ୍ମା ଅଭିଶାପ ଦେଇଥିଲେ । ଲଙ୍କିନୀ ତାଙ୍କ ଭୁଲକୁ ଅନୁଭବ କରି କ୍ଷମା ପ୍ରାର୍ଥନା କଲେ । ଅବଶ୍ୟ, ବ୍ରହ୍ମାଙ୍କ ଅଭିଶାପ ଫେରାଇବା ସମ୍ଭବ ନୁହେଁ, ତେଣୁ ଏହା ବଦଳରେ ବ୍ରହ୍ମା ତାଙ୍କ ଉପରେ ଦୟା ପରବଶ ହୋଇ ଶପମୁକ୍ତିର ବାଟ ବତାଇଦେଲେ । ସେହି ଅନୁସାରେ ସେ ଅଭିଶାପରୁ ମୁକ୍ତ ହେବେ ସେତେବେଳେ, ଯେତେବେଳେ ଏକ ମାଙ୍କଡ଼ ଯୁଦ୍ଧରେ ତାଙ୍କୁ ପରାସ୍ତ କରିବ ଏବଂ ଏହିପରି ଭାବରେ ରାକ୍ଷସଙ୍କ ଯୁଗର ମଧ୍ୟ ଅବସାନ ହେବ । ହନୁମାନ ସହ ଭେଟ ରାମାୟଣରେ କଥିତ ଅଛି ଯେ ସୀତାଙ୍କୁ ଠାବ କରିବା ଅବସରରେ ହନୁମାନ ଲଙ୍କାର ଦ୍ୱାରରେ ଲଙ୍କିନୀଙ୍କୁ ଭେଟିଥିଲେ । ଯେତେବେଳେ ଲଙ୍କିନୀ ତାଙ୍କର ପରିଚୟ ଏବଂ ଭ୍ରମଣର ଉଦ୍ଦେଶ୍ୟ ବିଷୟରେ ପଚାରିଥିଲେ, ହନୁମାନ ତାଙ୍କର ଉଦ୍ଦେଶ୍ୟ ପ୍ରକାଶ ନ କରି ଚତୁରତାର ସହ ଉତ୍ତର ଦେଇଛନ୍ତି ଯେ ସେ ଜଙ୍ଗଲରୁ ଲଙ୍କା ଭଳି ପ୍ରସିଦ୍ଧ ନଗରୀର ଅଲୌକିକ ସୌନ୍ଦର୍ଯ୍ୟ ଦେଖିବାକୁ ଇଚ୍ଛା କରିଛନ୍ତି । ତେବେ ଲଙ୍କିନୀ ହୃଦୟଙ୍ଗମ କରିଛନ୍ତି ଯେ ସେ ଜଣେ ଅନୁପ୍ରବେଶକାରୀ ଏବଂ ଏହା ହୃଦ୍‌ବୋଧ କରି ତାଙ୍କୁ ଆକ୍ରମଣ କରନ୍ତି । ସେ ଜଣେ ମହିଳା ବୋଲି ଜାଣି ହନୁମାନ ଧୀରେ ଧୀରେ ତାଙ୍କ ପିଠିକୁ ଆଘାତ କରିବା ଫଳରେ ତାଙ୍କର ରକ୍ତସ୍ରାବ ଆରମ୍ଭ ହେବାକୁ ଲାଗିଲା । ଏକ ବିସ୍ମୟ ଏବଂ ଦ୍ୱନ୍ଦ୍ୱରେ ଥିବା ଲଙ୍କିନୀ ତୁରନ୍ତ ହୃଦୟଙ୍ଗମ କଲେ ଯେ ତାଙ୍କ ପ୍ରତିଦ୍ୱନ୍ଦୀ କେବଳ ମାଙ୍କଡ଼ ନୁହଁନ୍ତି, ସେ ଏକ ଅସାଧାରଣ ଶକ୍ତିର ଅଧିକାରୀ । ଅତଏବ ବ୍ରହ୍ମାଙ୍କ ଭବିଷ୍ୟବାଣୀ ସତ୍ୟ ହୋଇଛି ବୋଲି ଜାଣି ସେ ହନୁମାନଙ୍କୁ କ୍ଷମା ମାଗନ୍ତି । ବର୍ତ୍ତମାନ ଅଭିଶାପରୁ ମୁକ୍ତ ଥିବା ଲଙ୍କିନୀଙ୍କୁ ଛାଡି ଲଙ୍କାରେ ନିଜର ଅନୁସନ୍ଧାନ ଜାରି ରଖିବାକୁ ପ୍ରସ୍ତୁତ ହେଉଥିବାବେଳେ ହନୁମାନ ତାଙ୍କୁ କ୍ଷମା କରି ସୀତାଙ୍କ ସନ୍ଧାନ କାର୍ଯ୍ୟରେ ଆଗେଇ ଯାଆନ୍ତି ।
ଅନାମିକା ଚକ୍ରବର୍ତ୍ତୀ  (ଜନ୍ମ: ୨୫ ମାର୍ଚ୍ଚ ୧୯୯୭) ଜଣେ ଭାରତୀୟ ଅଭିନେତ୍ରୀ  । ସେ ମୁଖ୍ୟତଃ ବଙ୍ଗଳା ଦୂରଦର୍ଶନ ଧାରାବାହିକ, କଥାଚିତ୍ର ଜଗତ ଓ ୱେବ୍ ସିରିଜ୍ ଆଦିରେ କାମ କରନ୍ତି । ସେ ରାଜଯୋଟକ, ଫୁଲମଣି, ଏଖାନେ ଆକଶ ନୀଲ୍, ଇସ୍କବୋନ୍, ହୋଲି ଫାକ୍ ଭଳି ଧାରାବାହିକ ପାଇଁ ଜଣାଶୁଣା ।
କଳା କେଶ ଜିଭ   ହେଉଛି ଏକ ଅବସ୍ଥା ଯେଉଁଥିରେ ଜିଭ ଉପରେ ଛୋଟ ଛୋଟ ଗୋଟାଳି ଉଠେ ଯାହାର ରଙ୍ଗ କଳା ବା ବାଦାମି ଥାଏ । ଏଗୁଡ଼ିକ ସବୁଜ କିମ୍ବା ନୀଳ ରଙ୍ଗ ମଧ୍ୟ ହୋଇପାରେ । ରୂପ ବ୍ୟତୀତ ସାଧାରଣତଃ ଆଉ କୌଣସି ଲକ୍ଷଣ ନ ଥାଏ । ବେଳେବେଳେ ଖରାପ ନିଶ୍ୱାସ, ପରିବର୍ତ୍ତିତ ସ୍ୱାଦ, କିମ୍ବା ଜଳିବା ହୋଇପାରେ । ଧୂମପାନ, ମଦ୍ୟପାନ, ଶୁଖିଲା ପାଟି, ଖରାପ ପାଟି ସ୍ୱଚ୍ଛତା, କଫି, ଖରାପ ସ୍ୱାସ୍ଥ୍ୟ ଏବଂ କେତେକ ଔଷଧ ମଧ୍ୟରେ ବିପଦର କାରଣ ହୋଇପାରେ । ଅବସ୍ଥା ସହିତ ଏରିଥ୍ରୋମାଇସିନ୍, ଡକ୍ସିସାଇକ୍ଲିନ୍, ବିସ୍ମୁଥ୍ ଏବଂ ଓଲାନଜାପାଇନ୍ ଜଡିତ ଥାଇପାରେ । ସାଧାରଣତ ଜିଭର ରୂପକୁ ଆଧାର କରି ରୋଗ ନିର୍ଣ୍ଣୟ କରାଯାଏ, ଯଦିଓ ଅସ୍ପଷ୍ଟ କ୍ଷେତ୍ରରେ ତନ୍ତୁ ବାୟୋପସି କରାଯାଇପାରେ  ଭଲ ମୌଖିକ ଯତ୍ନ ସହିତ ଚିକିତ୍ସାରେ ମୂଳ କାରଣକୁ ସମାଧାନ କରାଯାଏ । ଜିଭକୁ ଧୀରେ ଧୀରେ ଦାନ୍ତଘଷା ବ୍ରସଦ୍ୱାରା ଘଷିଲେ ସାହାଯ୍ୟ ହୋଇପାରେ, ଯେପରି ଏହି ଅଞ୍ଚଳରେ ୩% ହାଇଡ୍ରୋଜେନ ପେରୋକ୍ସାଇଡ ବ୍ୟବହାର କରାଯାଇପାରେ । ଚିକିତ୍ସା ଫଳାଫଳ ଭଲ ଅଟେ । ୧%ରୁ ୧୧% ଲୋକଙ୍କ ମଧ୍ୟରେ କଳା କେଶ ଜିଭ ପ୍ରଭାବ ଦେଖାଯାଏ । ଏହା ସାଧାରଣତଃ ୪୦ବର୍ଷରୁ ଅଧିକ ବୟସ୍କମାନଙ୍କଠାରେ ଦେଖାଯାଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୫୫୭ ମସିହାରେ ଆମାଟସ୍ ଲୁସିଟାନସ୍ଦ୍ୱାରା ବର୍ଣ୍ଣନା କରାଯାଇଥିଲା
ତରଳ ବାୟୁ  (ଇଂରାଜୀ: ) ବାୟୁର ଏକପ୍ରକାର ଅବସ୍ଥା ଯାହାକୁ ନିମ୍ନ ତାପକ୍ରମରେ ଚାପ ପ୍ରଦାନ କରି ଗ୍ୟାସୀୟ ଅବସ୍ଥାରୁ ତରଳ ଅବସ୍ଥାକୁ ଅଣାଯାଏ  । ଏଥିପାଇଁ ବିଭିନ୍ନ ପ୍ରକାର ଯନ୍ତ୍ର ଅଛି । ଏହି ଯନ୍ତ୍ର ସାହାଯ୍ୟରେ ସାଧାରଣ ବାୟୁରୁ ତରଳ ବାୟୁ ପ୍ରସ୍ତୁତ କରାଯାଏ । ଏହା ତରଳାବସ୍ଥାରେ ଜଳ ଭଳି ବର୍ଣ୍ଣହୀନ କିମ୍ବା ସାମାନ୍ୟ ନୀଳରଙ୍ଗର ଦିଶେ । ତରଳ ବାୟୁକୁ ଆବଦ୍ଧ ପାତ୍ର ଭିତରେ ରଖାଯାଏ, ଖୋଲା ପାତ୍ରରେ ରଖିଦେଲେ ଏହା ସଙ୍ଗେ ସଙ୍ଗେ ବାଷ୍ପୀଭୂତ ହୋଇ ଉଡ଼ିଯାଏ । ଏହାର ଏକ ନିର୍ଦ୍ଧିଷ୍ଟ ସ୍ପୁଟନାଙ୍କ ନାହିଁ । ବୈଶିଷ୍ଠ୍ୟ ତରଳ ବାୟୁର ଘନତ୍ୱ ପ୍ରାୟ ୮୭୦ କିଲୋଗ୍ରାମ ପ୍ରତି ଘନମିଟର । ମାତ୍ର ମୌଳିକ ଉପାଦାନର ପ୍ରକାର ଭିତ୍ତିରେ ଏହାର ଘନତ୍ୱ ନିର୍ଭର କରେ । ତରଳ ବାୟୁ ୫୮କେଲଭିନ ତଥା -୨୧୫  ସେଲସିଅସରେ ବରଫରେ ପରିଣତ ହୋଇପାରେ । ଏହାର ସ୍ପୁଟନାଙ୍କ ୧୯୪.୩୫  ସେଲସିଅସ । ବାୟୁମଣ୍ଡଳୀୟ ଅମ୍ଳଜାନ ସଂସ୍ପର୍ଶରେ ଆସିଲେ ଗ୍ୟାସୀୟ ଅବସ୍ଥାକୁ ପରିବର୍ତ୍ତିତ ହୋଇଯାଏ । ବ୍ୟବହାର ଫୁଏଲ ଗ୍ୟାସ ୱେଲଡ଼ିଙ୍ଗ ଆଣ୍ଡ କଟିଙ୍ଗ: ଇନ୍ଧନଗ୍ୟାସ ଏବଂ ଅମ୍ଳଜାନ ସାହାଯ୍ୟରେ ଧାତବୀୟ ପଦାର୍ଥକୁ କାଟିବା ଓ ଯୋଡ଼ିବା କମ ତାପମାତ୍ରାରେ ଶ୍ୱାସନେବାରେ ସାହାଯ୍ୟ କରିବା ଯବକ୍ଷାରଜାନ ସାଧାରଣ ତାପମାତ୍ରାରେ ତଥା ଗ୍ୟାସୀୟ ଅବସ୍ଥାରେ ବିଶେଷ ବ୍ୟବହୃତ ହେଉନଥିବାବେଳେ ତରଳ ଅବସ୍ଥାରେ ଅଧିକ ବ୍ୟବହୃତ ହୋଇଥାଏ ୧୮୯୯-୧୯୦୨ ମସିହା ମଧ୍ୟରେ ଲିକ୍ୟୁଇଡ ଏୟାର ନାମକ ଏକ ଗାଡ଼ି କମ୍ପାନୀ ଏକ କାର ତିଆରି କରିଥିଲା, ଯାହା ତରଳ ବାୟୁ ଇନ୍ଧନରୂପେ ବ୍ୟବହାର କରି ଚାଲିପାରିଥାନ୍ତା ।
ଗ୍ରେଗୋରୀ ପାଞ୍ଜି ଅନୁସାରେ ୧୮ ଜୁଲାଇ ବର୍ଷର ୧୯୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୦୦ତମ  । ବର୍ଷ ଶେଷ ହେବା ପାଇଁ ଆଉ ୧୬୬ ଦିନ ବାକି ଅଛି ।
ଅଳତା ଏକ ପ୍ରକାର ତରଳ ନାଲି ରଙ୍ଗ । ଏହି ଦ୍ରବ୍ୟ ହାତପାପୁଲି ଏବଂ ପାଦକୁ ସଜାଇବା ପାଇଁ ବ୍ୟବହାର କରାଯାଏ । ଏହା କେବଳ ପାଦର ସୌନ୍ଦର୍ଯ୍ୟ ବୃଦ୍ଧି କରାଏନାହିଁ ବରଂ ଶରୀରକୁ ଶୀତଳତା ମଧ୍ୟ ପ୍ରଦାନ କରିଥାଏ । ଉତ୍ପତ୍ତି ଯଦିଓ ଅଳତାର ଉତ୍ପତ୍ତି ସମ୍ପର୍କରେ ତଥ୍ୟ ବର୍ତ୍ତମାନ ଉପଲବ୍ଧ ନାହିଁ, ହିନ୍ଦୁ ଉପନିଷଦମାନଙ୍କ ଅନୁସାରେ ଭାରତୀୟ ବିବାହ ପରମ୍ପରାର ଏକ ଅଭିନ୍ନ ଅଙ୍ଗ ।  'ଷୋହଳ ଶୃଙ୍ଗାର'  ପ୍ରକ୍ରିୟାର ଅଳତା ଏକ ମୁଖ୍ୟ ପ୍ରସାଧନ ସାମଗ୍ରୀ । ଶ୍ରୀକୃଷ୍ଣ ରାଧାଙ୍କ ପାଦରେ ଅଳତା ଲଗାଇଦେଉଥିବାର ଦୃଶ୍ୟ ମଧ୍ୟ ପୌରାଣିକ ଆଖ୍ୟାନମାନଙ୍କରେ ବର୍ଣ୍ଣିତ । ଅଳତାର ରଙ୍ଗ ରକ୍ତର ରଙ୍ଗ ସହିତ ସମାନ, ଯାହାକି ପ୍ରଜନନ ଶକ୍ତି ଏବଂ ସମୃଦ୍ଧିର ସୂଚକ ଅଟେ । ଇସଲାମୀୟ ଶାସନ ପ୍ରଭାବରେ ପ୍ରସାଧନସାମଗ୍ରୀ ହିସାବରେ ମେହେନ୍ଦୀ କ୍ରମେ ଅଳତାର ସ୍ଥାନ ନେଇଥିଲା । ପ୍ରସ୍ତୁତି ପ୍ରଣାଳୀ ପାରମ୍ପରିକ ଭାବେ ଅଳତା ପାନପତ୍ରରୁ ପ୍ରସ୍ତୁତ କରାଯାଏ । କିନ୍ତୁ ବର୍ତ୍ତମାନ ସିନ୍ଦୂର ଏବଂ କୁଙ୍କୁମର ମିଶ୍ରଣରେ କୃତ୍ରିମ ଅଳତା ପ୍ରସ୍ତୁତ କରାଯାଉଛି । ଏବେ ବଜ଼ାରରେ ଉପଲବ୍ଧ ଅଳତା ଲାଖ ଏବଂ ଅନ୍ୟାନ୍ୟ ରାସାୟନିକ ପଦାର୍ଥରେ ତିଆରି । ବ୍ୟବହାର ପର୍ବପର୍ବାଣି ଏବଂ ବିବାହରେ ଓଡ଼ିଶାରେ ପ୍ରାୟ ସବୁ ପର୍ବପର୍ବାଣି ଓ ଉତ୍ସବରେ ସ୍ତ୍ରୀଲୋକମାନେ ପ୍ରସାଧନ ସାମଗ୍ରୀ ଭାବେ ବ୍ୟବହାର କରିଥାନ୍ତି । ବିବାହିତ ମହିଳାମାନେ ନିଜ ନିଜ ସ୍ୱାମୀଙ୍କ ମଙ୍ଗଳ ପାଇଁ ଅଳତା ଲଗାଇଥାନ୍ତି । ବିବାହରେ ପ୍ରସାଧନ ଦ୍ରବ୍ୟ ବ୍ୟତୀତ ବିବାହ ପରବର୍ତ୍ତୀ ଏକ ନୀତିରେ ମଧ୍ୟ ଅଳତାର ବ୍ୟବହାର କରାଯାଇଥାଏ । ନବବଧୂ ନିଜ ଶାଶୁଘରେ ପ୍ରବେଶ କରିବା ପୂର୍ବରୁ ପ୍ରଥମେ ଅଳତାଥିବା ଏକ ପାତ୍ରରେ ପାଦ ରଖନ୍ତି, ତା 'ପରେ ଗୃହପ୍ରବେଶ କରନ୍ତି । ଏହାଦ୍ୱାରା ନୂଆବୋହୁଟିର ପାଦଚିହ୍ନ ଭୂମିରେ ପଡେ, ଯାହାକୁ ଘରକୁ ଲକ୍ଷ୍ମୀଙ୍କ ପ୍ରବେଶ ହେଲା ବୋଲି ଗ୍ରହଣ କରାଯାଏ । ନୃତ୍ୟଶିଳ୍ପୀମାନଙ୍କଦ୍ୱାରା ଶାସ୍ତ୍ରୀୟ ନୃତ୍ୟ ଯେପପରିକି ଓଡ଼ିଶୀ, ଭରତନାଟ୍ୟମ, କଥକ, ମୋହିନୀନାଟ୍ୟମ, ମଣିପୁରୀ ଆଦି ନୃତ୍ୟଶୈଳୀରେ ନୃତ୍ୟଶିଳ୍ପୀମାନେ ଅଳତାକୁ ପ୍ରସାଧନରେ ବ୍ୟବହାର କରିଥାନ୍ତି । ପାପୁଲିରେ ସୁନ୍ଦରଭାବେ ଅଳତା ଲଗେଇବାଦ୍ୱାରା ନୃତ୍ୟର ହସ୍ତମୁଦ୍ରାଗୁଡିକ ଚମତ୍କାର ଦେଖାଯାଏ ।
ଶ୍ରୀ ଦେବ ରାମେଶ୍ୱର ମନ୍ଦିର ଭାରତର ମହାରାଷ୍ଟ୍ର ପ୍ରଦେଶରେ ଥିବା ସିନ୍ଧୁଦୂର୍ଗ ତାଲୁକାର ରାମେଶ୍ୱର ୱାଡ଼ି ଗ୍ରାମରେ ଅବସ୍ଥିତ । ହିନ୍ଦୁ ଦେବତା ଶିବଙ୍କୁ ଏହି ମନ୍ଦିର ସମର୍ପିତ ହୋଇଛି । ଷୋଡଶ ଶତାବ୍ଦୀରେ ନିର୍ମିତ ଏହା ଏକ ଐତିହାସିକ ମନ୍ଦିର । ମନ୍ଦିରକୁ ଯିବା ପାଇଁ ୨୫୦ ଗଜ ଲମ୍ବା ଓ ୫୦ ଫୁଟ ଗଭୀର ରାସ୍ତାରେ ଯିବାକୁ ପଡେ । ଘନ ରୂପାରେ ନିର୍ମିତ ଶିବ ଚତୁର୍ଭୁଜ ରୂପରେ ବୃଷଭ ଉପରେ ଉପବେଶନ କରିଛନ୍ତି । ମନ୍ଦିରର ସ୍ଥାପତ୍ୟ ଶୈଳୀ ଦେଖିଲେ ଏହା ତିନି ଥର ପରିବର୍ଦ୍ଧିତ କରାଯାଇଥିବା ଜଣାଯାଏ । ଅଷ୍ଟାଦଶ ଶତାବ୍ଦୀରେ ସରଖେଲ କନହୋଜି ଅଙ୍ଗରେଜ   ଏକ ଚତୁର୍ଭୁଜ ଆକୃତିର ମନ୍ଦିର ତୋଳିଥିଲେ ଯାହା ଶିବଙ୍କ ପିଣ୍ଡି ଚାରିପାଖରେ ଥିଲା ଓ ଅତି ଭଲ ପଥରରେ ତିଆରି ହୋଇଥିଲା ଯାହାକୁ  ଗଭର  କୁହାଯାଏ । ଏହା ମୂଖ୍ୟ କୋଠରୀ ଥିଲା ଯେଉଁଠାରେ କେନ୍ଦ୍ରରେ ଶିବଲିଙ୍ଗ ଥିଲା । ଅଷ୍ଟାଦଶ ଶତାବ୍ଦୀର ମଧ୍ୟ ଭାଗରେ ସରଦାର ଶମ୍ଭାଜି ଅଙ୍ଗରେ ଓ ସନଖୋଜି ଅଙ୍ଗ୍ରେ ଗଭର ସାମନାରେ ଏକ ମଣ୍ଡପ ତିଆରି କରେଇଥିଲେ । ଏହି ମଣ୍ଡପ ବିରାଟ କାଷ୍ଠରେ ତିଆରି ହୋଇଥିଲା ଓ ତା ଉପରେ କାରୁକାର୍ଯ୍ୟ ହୋଇଥିଲା । ଗଭର ଚାରି ପାଖରେ ଏକ ପ୍ରଦକ୍ଷିଣ ମାର୍ଗ କରାଯାଇଥିଲା। ଏହା ଚାରି ପାଖରେ କାନ୍ଥ ଦିଆଯାଇ ଏକ ଛୋଟ ମନ୍ଦିର ଆକୃତି କରାଯାଇଥିଲା । ସମୁଦାୟ ମନ୍ଦିର ୪,୦୨୫ ବର୍ଗ ଫୁଟ ସ୍ଥାନରେ ଥିଲା । ମନ୍ଦିର ବାହାରେ ୧୫୦୦ ବର୍ଗ ଫୁଟର ପଥର ଟାଇଲ ବିଛାଯାଇଥିଲା । ପଶ୍ଚିମ ଓ ଦକ୍ଷିଣ ଦ୍ୱାରରେ ଦୁଇଟି ଫାଟକ ଥିଲା । ମହା ଶିବରାତ୍ରି ମେଳା ପ୍ରତି ବର୍ଷ ମାଘ ମାସରେ ଛଅ ଦିନ ଧରି ସେଠାରେ ଏକ ମେଳା ଲାଗେ ଯାହାକୁ ପ୍ରାୟ ୫୦୦୦ ଲୋକ ନିକଟବର୍ତ୍ତୀ ଗ୍ରାମ ଓ ସହରରୁ ଆସି ଯୋଗ ଦିଅନ୍ତି । ଚାରି ଦିନ ମେଳା ପରେ ପୂଜା ହୁଏ । ମହାଶିବରାତ୍ରି ରାତିରେ ଶିବ ତାଣ୍ଡବ ନୃତ୍ୟ କରିଥିଲେ । ଏହି ଦିନ ପାର୍ବତୀ ମାତାଙ୍କୁ ଶିବ ବିବାହ କରିଥିଲେ । ଭକ୍ତମାନେ ଏହି ଦିନ ଉପବାସ କରି ଶିବ ଲିଙ୍ଗ ଉପରେ ଫୁଲ ଫଳ ଚଢାନ୍ତି । ଗ୍ୟାଲେରି ଅନୁଶାସନ ମନ୍ଦିରର ଶାସନ ଭାର ୧୯୧୪ ମସିହାରେ ସିଭିଲ କୋର୍ଟ ଏକ ପାଞ୍ଚ ଟିକିଆ ଟ୍ରଷ୍ଟି ଉପରେ ନ୍ୟସ୍ତ କରିଛନ୍ତି । ମୁମ୍ବାଇର ଶ୍ରୀ ରାମେଶ୍ୱର ଦେବସ୍ଥାନ ବିଶ୍ୱସ୍ତ ମଣ୍ଡଳ ଓ ରାମେଶ୍ୱର ବିକାଶ ମଣ୍ଡଳ ଏହାର ବିକାଶ ସମ୍ବନ୍ଧୀୟ କାର୍ଯ୍ୟକ୍ରମ ଦେଖରେଖ କରନ୍ତି । ସରକାରଙ୍କ ତରଫରୁ ଦେବସ୍ଥାନ ଏକ ଇନାମ ସ୍ଥାନ ଓ ବାର୍ଷିକ ୩୩୪ ଟଙ୍କା ପାଆନ୍ତି । ସନ ୧୯୧୪ ମସିହାଠାରୁ ଟ୍ରଷ୍ଟି ଏହାର ରକ୍ଷଣାବେକ୍ଷଣ କରିଆସୁଛନ୍ତି । ମନ୍ଦିର ଏବେ ଭଲ ଅବସ୍ଥାରେ ଅଛି ଓ ମଝିରେ ମଝିରେ ନବୀକରଣ କରାଯାଉଛି । ସରଖେଲ ଶମ୍ଭାଜି ଅଙ୍ଗ୍ରେ ସମାଧି ମନ୍ଦିରର ଦକ୍ଷିଣ ଫାଟକ ବାହାର ପାଖରେ ଅଛି । ପ୍ରାୟ ୨୦୦-୨୫୦ ବର୍ଷର ପୁରୁଣା ପଥରରେ ଏହା ତିଆରି ହୋଇଛି । ତାଙ୍କ ପାଖରେ ୭ଟି ପ୍ରସ୍ତର ରଖାଯାଇଛି ଯାହା ତାଙ୍କ ପତ୍ନୀଙ୍କ ସ୍ମୃତିକୁ ଉଜ୍ଜୀବିତ କରିରଖିଛି । ଏହା ମଧ୍ୟ ଦେଖନ୍ତୁ
ପାର୍ଥ ସାରଥୀ ରାୟ ଜଣେ ଓଡ଼ିଆ ଅଭିନେତା, ଯିଏକି ଓଡ଼ିଆ କଥାଚିତ୍ର ଏବଂ କ୍ଷୁଦ୍ର ଚଳଚ୍ଚିତ୍ରରେ କାର୍ଯ୍ୟ କରନ୍ତି । ୨୦୧୦ ମସିହାରେ ସେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ ଏବଂ ୨୦୧୩ ମସିହାର ନଈ ସେପାରୀ କନକ ଗୋରୀ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୧୮ ମସିହାରେ ହେଲୋ ଆରସୀ ପାଇଁ ତାଙ୍କୁ ରାଜ୍ୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା । ଜନ୍ମ, ପରିବାର ଓ ଶିକ୍ଷା ପାର୍ଥ ୧୯୮୧ ମସିହାର ମାର୍ଚ୍ଚ ୨୭ ତାରିଖରେ କଟକରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରଭାସ କୁମାର ରାୟ ଓ ମାଆଙ୍କ ନାମ କଲ୍ୟାଣୀ ରାୟ । ତାଙ୍କ ପିଲାଦିନ ଭୁବନେଶ୍ୱରରେ କଟିଥିଲା । ଅଭିନୟ ଜୀବନ ପାର୍ଥ ଇତିହାସରେ ସ୍ନାତକ କରିବା ପରେ ୨୦୦୪ ମସିହାରେ ଦିଲ୍ଲୀ ଯାଇଥିଲେ ଏବଂ ସେଠାରେ ବେରି ଜନ୍‌ଙ୍କ ଥିଏଟର ଗ୍ରୁପ୍‌ରେ ଯୋଗ ଦେଇଥିଲେ । ପରେ ସେ ମୁମ୍ବାଇ ଯାଇ କିଛି ହିନ୍ଦୀ କଥାଚିତ୍ରରେ କାମ କରିଥିଲେ । ପରବର୍ତ୍ତୀ ସମୟରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।
କଇଁଛ ଗୁଡ଼ିକ  ( : ) ଚେଲୋନୀ   କିମ୍ବା ଟେଷ୍ଟୁଡିନ   ବର୍ଗଭୁକ୍ତ ସରୀସୃପ ଜାତୀୟ ପ୍ରାଣୀ ଅଟନ୍ତି  । କଇଁଛ ପିଠି ଉପରେ ଅସ୍ଥି କିମ୍ବା ତରୁଣାସ୍ଥିର ଏକ ଖୋଳପା ଥାଏ । ଏହା ତାକୁ ବିଭିନ୍ନ ପ୍ରକୃତିକ ବିପଦ ଓ ଶତ୍ରୁ ଆକ୍ରମଣରୁ ରକ୍ଷା କରିଥାଏ ।
ୟୁରାନିଅମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୯୨ । ଧର୍ମ ଭୌତିକ ରସାୟନିକ ସମସ୍ଥାନିକ ଉପସ୍ଥିତି ଗଠନ ଉତ୍ପାଦନ ବ୍ୟବହାର ଆହୁରି ଦେଖନ୍ତୁ ଟୀକା ଆଧାର ,  (2001).  " " .  ' 476 482. 0-19-850340-7. { }:    , .  (1968).  " " 773 786. 68-29938. { }:    ବାହାର ଲିଙ୍କ 2013-05-06 .  ?
ଲକ୍ଷ୍ମୀପୁର, ଉତ୍ତରପ୍ରଦେଶ ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ଆସାମର ଲଖିମ୍ପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲକ୍ଷ୍ମୀପୁର, ଉତ୍ତରପ୍ରଦେଶ ସହରର ମୋଟ ଜନସଂଖ୍ୟା ୧୦୮୬୭ ଅଟେ । ସେଥି ମଧ୍ୟରୁ ୫୨.୯୮% ଜଣ ପରୁଷ ହୋଇଥିବା ବେଳେ ୪୭.୦୨% ଜଣ ନାରୀ ଅଟନ୍ତି । ଲକ୍ଷ୍ମୀପୁର, ଉତ୍ତରପ୍ରଦେଶର ସାକ୍ଷରତା ହାର ୭୭.୪୮% ଅଟେ । ଏହା ଜାତୀୟ ହାରଠାରୁ ୧୨.୬୪% ପ୍ରତିଶତ କମ ଅଟେ । ସେଥିରୁ ୪୩.୩୬% ପ୍ରତିଶତ ପୁରୁଷ ଓ ୩୪.୧୨% ନାରୀ ଅଟନ୍ତି । ୧୧.୩୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଲକ୍ଷ୍ମୀପୁର, ଉତ୍ତରପ୍ରଦେଶର ସରକାରୀ ଭାଷା ଅଟେ ।
ଆଲର୍ଜିକ ନାକ ପ୍ରଦାହ,  (ଇଂରାଜୀ ଭାଷାରେ ଆଲର୍ଜିକ ରାଇନାଇଟିସ ବା ହେ ଫିଭର ଓ ପଲିନୋସିସ ଯଥାକ୍ରମେ ବା ବା ), ରୋଗ ହୁଏ ଯେତେବେଳେ ବାୟୁରେ ଥିବା ଆଲର୍ଜେନ ପ୍ରତି ଇମ୍ମ୍ୟୁନ ସିସ୍ଟମ ଅତ୍ୟଧିକ ପ୍ରତିକ୍ରିୟା କରେ  । ଏହାର ଚିହ୍ନ ଓ ଲକ୍ଷଣ: ନାକରୁ ତରଳ ପଦାର୍ଥ ବୋହିବା, ଛିଙ୍କ, ନାମ ଲାଲ ଦେଖାଯିବା, ଗଲୁ କରିବା ଓ ଆଖି ଲୋତକରେ ଭରିଯିବା । ନାକରୁ ବୋହୁଥିବା ତରଳ ପଦାର୍ଥ ପରିଷ୍କାର ଥାଏ । ଆଲର୍ଜେନ ସଂସ୍ପର୍ଶରେ ଆସିବାର କିଛି ମିନିଟ ମଧ୍ୟରେ ଆରମ୍ଭ ହୋଇ ନିଦ୍ରା, କାର୍ଯ୍ୟରେ ବ୍ୟାଘାତ କରାଏ ସ୍କୁଲରେ ଓ ଏକାଗ୍ରତା ଭଙ୍ଗ କରାଏ । ପରାଗ ରେଣୁ ଯୋଗୁ ହେଉଥିବା ଲକ୍ଷଣ ବର୍ଷର ନିର୍ଦ୍ଦିଷ୍ଟ ସମୟରେ ଦେଖାଯାଏ । ଏହି ରୋଗ ଭୋଗୁଥିବା ଆନେକ ଲୋକଙ୍କର ଆଜମା, ଆଲର୍ଜିକ କଞ୍ଜକ୍‌ଟିଭାଇଟିସ ବା ଆଟପିକ ଡର୍ମାଟାଇଟିସ ହୁଏ । ପରାଗ ରେଣୁ, ପୋଷା ଯନ୍ତୁର ରୁମ, ଧୂଳି ଇତ୍ୟାଦି ବାୟୁମଣ୍ଡଳିୟ ଆଲର୍ଜେନ ଯୋଗୁ ଆଲର୍ଜିକ ନାକ ପ୍ରଦାହ ହୁଏ । ବଂଶଗତ ଜେନେଟିକ ଓ ପରିବେଶ ପ୍ରଭାବ ଏହି ରୋଗ ହେବାରେ ସାହାଯ୍ୟ କରନ୍ତି । କ୍ଷେତ ଘରେ ବଢ଼ୁଥିଲେ ଓ ଅଧିକ ପିଲାପିଲି ଥିଲେ ଏହି ରୋଗ ସଙ୍କଟ କମିଯାଏ । ଆଇଜିଇ ଆଣ୍ଟିବଡି ଆଲର୍ଜେନ ସ‌ହିତ ସଂଯୁକ୍ତ ହେଲେ ମାସ୍ଟସେଲରୁ ପ୍ରଦାହକାରୀ ରାସାୟନିକ ପଦାର୍ଥ ହିସ୍‌ଟାମିନ ନିର୍ଗତ ହୁଏ । ରୋଗ ଇତିହାସ, ସ୍କିନ ପ୍ରିକ ଟେଷ୍ଟ ଓ ଆଲର୍ଜେନ-ନିଶ୍ଚିତ ଆଇଜିଇ ଆଣ୍ଟବଡି ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ବେଳେ ବେଳେ ଏହି ପରୀକ୍ଷାରେ ମିଛ ଯୁକ୍ତାତ୍ମକ ଫଳ ମିଳେ । ଏହି ରୋଗର ଲକ୍ଷନ ସାଧାରଣ ଥଣ୍ଡା ରୋଗ ସ‌ହ ସାମଞ୍ଜସ୍ୟ ଥିଲେ ମଧ୍ୟ ଏହା ୨ ସପ୍ତାହରୁ ଅଧିକ ସମୟ ରହେ ଓ ଜ୍ୱର ହୁଏ ନାହିଁ । ପଶୁ ସଂସ୍ପର୍ଶରେ ପିଲାଦିନୁ ଆସିଲେ ଆଲର୍ଜି ସଙ୍କଟ ଟଳିଯାଏ । ନାକରେ ଦିଆଯାଉଥିବା ସ୍ଟିରଏଡ, ଆଣ୍ଟିହିସ୍ଟାମିନ ଯେପରିକି ଡାଇଫେନହାଇଡ୍ରାମିନ, କ୍ରୋମୋଲିନ ସୋଡ଼ିଅମ ଓ ଲିଉକୋଟ୍ରିଏନ ରିସେପ୍ଟର ଆଣ୍ଟାଗୋନିସ୍ଟ ଯେପରିକି ମୋଣ୍ଟେଲୁକାସ୍ଟ । ଏହା ନିମନ୍ତେ ଔଷଧ ଯଥେଷ୍ଟ ନୁହେଁ ଓ ବିଭିନ୍ନ ପାର୍ଶ୍ୱପ୍ରତିକ୍ରିୟା ଥାଏ । ଅଧିକରୁ ଅଧିକ ଆଲର୍ଜେନ ସଂସ୍ପର୍ଶରେ ଅନେକ ସମୟରେ ଉପକାରୀ ସିଦ୍ଧ ହୁଏ ଯାହାକୁ ଆଲର୍ଜେନ ଇମ୍ମ୍ୟୁନୋଥେରାପି କୁହାଯାଏ । ଚର୍ମ ତଳେ ଏହି ଇଞ୍ଜେକସନ ଦିଆଯାଏ ବା ଜିଭ ତଳେ ରଖିବାକୁ ଉପଦେଶ ଦିଆଯାଏ । ଚିକିତ୍ସା ୩ରୁ ୫ ବର୍ଷ ପର୍ଯ୍ୟନ୍ତ ଚାଲେ ଓ ତାପରେ ଦୀର୍ଘକାଳୀନ ଉପକାର ମିଳିପାରେ । ଆଲର୍ଜିକ ନାକ ପ୍ରଦାହ ସର୍ବାଧିକ ଆଲର୍ଜି ରୋଗ ଯାହା ଲୋକଙ୍କୁ ଆକ୍ରମଣ କରେ । ପାଶ୍ଚାତ୍ୟ ଦେଶମାନଙ୍କରେ ବାର୍ଷିକ ୧୦ରୁ ୩୦ ଲୋକଙ୍କୁ ଏହି ରୋଗ ଆକ୍ରମଣ କରେ । କୋଡ଼ିଏରୁ ଚାଳିଶ ବର୍ଷ ବୟସ ମଧ୍ୟରେ ଏହି ରୋଗ ସାଧାରଣତଃ ଦେଖାଯାଏ । ରାଜେସ   ୧୦ମ ଶତାବ୍ଦୀରେ ଏହି ରୋଗ ସଠିକ ବିବରଣୀ ବର୍ଣ୍ଣନା କରିଥିଲେ । ଚାର୍ଲସ୍ ବ୍ଲାକଲେ ସନ ୧୮୫୯ରେ ଏହି ରୋଗର କାରଣରୂପେ ପରାଗ ରେଣୁକୁ ଚିହ୍ନଟ କରିଥିଲେ । କ୍ଲେମେନ୍ସ ଭନ ପିର୍କେଟ ସନ ୧୯୦୬ରେ ଏହି ରୋଗର କାର୍ଯ୍ୟକାରୀତା ବିଷୟ ଲେଖିଥିଲେ । ପୂର୍ବରୁ ଏକ ଭୂଲ ଥିଓରି ଅନୁସାରେ ନୂଆ ନଡ଼ା ଆଘ୍ରାଣ କଲେ ଏହା ହୁଏ, ଏହା କାରଣ ରୂପେ ଧରାଯାଉଥିଲେ ।
ରୂପାଲି ଭୋସଲେ ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ । ସେ ମୁଖ୍ୟତଃ ମରାଟୀ ଓ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି । ଷ୍ଟାର୍ ପ୍ରଭାରେ ପ୍ରସାରିତ ଧାରାବାହିକ ଆଇ କୁଠେ କାଏ କାରତେରେ ସଞ୍ଜନା ଭୂମିକା ପାଇଁ ଏବଂ ସୋନି ସବ୍‌ରେ ପ୍ରସାରିତ ଧାରାବାହିକ ବଡ଼ି ଦୂର୍ ସେ ଆୟେ ହୈରେ ବର୍ଷା ଘୋଟାଲା ଭୂମିକା ପାଇଁ ସେ ଜଣାଶୁଣା । ୨୦୧୯ ମସିହାରେ, ସେ ବିଗ୍ ବସ୍ ମରାଠୀର ୨ୟ ସଂସ୍କରଣରେ ପ୍ରତିଯୋଗୀ ଭାବରେ ଭାଗ ନେଇଥିଲେ । ବ୍ୟକ୍ତିଗତ ଜୀବନ ୧୯୮୩ ମସିହାର ଡିସେମ୍ବର ୨୯ ତାରିଖରେ ସେ ମୁମ୍ବାଇଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରକାଶ ଭୋସଲେ । ସେ ମିଲିନ୍ଦ ସିନ୍ଧେଙ୍କୁ ବିବାହ କରିଥିଲେ ଏବଂ ପରେ ତାଙ୍କର ବିବାହ ବିଚ୍ଛେଦ ହୋଇଥିଲା । ଅନିକେତ ମାଗାରେଙ୍କ ସହିତ ୨୦୨୦ରୁ ୨୦୨୧ ଯାଏଁ ତାଙ୍କର ସମ୍ପର୍କ ଥିଲା । ଅଭିନୟ ଜୀବନ ମରାଠୀ କାର୍ଯ୍ୟକ୍ରମ ମନ ଉଡ଼ାନ ବାରେଚେ, ଦୋଁ କିନାରେ ଦୋଘି ଅପାନ ଓ କନ୍ୟାଦାନ ଆଦି ଜରିଆରେ ତାଙ୍କର ଅଭିନୟ ଜୀବନ ଆରମ୍ଭ ହୋଇଥିଲା । ୨୦୦୭ ମସିହାରେ, ସେ ହିନ୍ଦୀ କଥାଚିତ୍ର ରିସ୍କ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨୬ ସେପ୍ଟେମ୍ବର ବର୍ଷର ୨୬୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୭୦ତମ  । ବର୍ଷ ଶେଷ ହେବା ପାଇଁ ଆଉ ୯୬ ଦିନ ବାକି ଅଛି ।
ବରୁଣ ଏକ ଦ୍ରୁମ ଜାତୀୟ ଉଦ୍ଭିଦ । ମଧ୍ୟମାକୃତିର ଏଇ ବନ୍ୟ ତରୁଟି ତ୍ରିପର୍ଣ୍ଣ, ଅଳ୍ପକେ ଶିମୁଳୀ ପତ୍ର ପରି। ଫଳ ଗୁଡ଼ିକ କାଗିଜି ଲେମ୍ବୁ ପରି ଗୋଲ ହେଲେ ଟାଣୁଆ । ପାଚିଲେ ମହାକାଳ ଫଳ ପରି ଦିଶେ । ଜଳାଧାରରେ ଏ ଗଛ ଜନ୍ମିଥାଏ । ମାଟି ତଳେ ତଳେ ଜଳଧାରା ଯେଉଁ ବାଟେ ଯାଇଥାଏ, ସେଇ ଧାରେ ଧାରେ ଏ ଗଛ ଜନ୍ମିଥାଏ । ଆଗରୁ ଲୋକେ କୂଅ ଖୋଳିବା ଆଗରୁ ବରୁଣ ଚେରକୁ ଦେଖି ଜଳଧାରାର ସନ୍ଧାନ ପାଉଥିଲେ । କେହି କେହି କହନ୍ତି, ସୌଭାଗ୍ୟଯୁକ୍ତ ସ୍ଥାନରେ ଏ ଗଛ ଜନ୍ମିଥାଏ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ କଟୁ ତିକ୍ତ ମିଶ୍ରିତ ରସ। ଲଘୁପାକ, ସ୍ନିଗ୍ଧ, ଉଷ୍ଣବୀର୍ଯ୍ୟ, ମୂତ୍ର ନିଗମନକାରକ, ପିତ୍ତସୟକ, ଅଗ୍ନୀବର୍ଦ୍ଧକ ଓ ଆର୍ଦ୍ରତା କାରକ। ବାୟୁ, କଫଦୋଷ, କୃମି, ଗୁଳ୍ମ, ବିଦ୍ରଧି, ରକ୍ତବିକୃତି, ବାତରକ୍ତ, କୁଷ୍ଠ, ଅଶ୍ମରୀ, ମୂତ୍ରକୃଚ୍ଛ୍ର ପ୍ରଭୃତି ରୋଗର ନିବାରକ। ମାତ୍ରା ଦୁଇଅଣାରୁ ଆଠଅଣା। ବ୍ୟବହାର ଔଷଧୀୟ ଏହାର ସର୍ବାଙ୍ଗ ଔଷଧ ରୂପରେ ବ୍ୟବହାର କରାଯାଏ। କାନ ପାଚିବାରେ ଏହାର ପତ୍ର ରସକୁ ସୋରିଷ ତେଲରେ ପାକ କରି, କିମ୍ବା ଏହାର ପତ୍ରର ରସକୁ ଗରମ କରି ଉଷୁମ ଉଷୁମ ପ୍ରୟୋଗ କରାଯାଏ ବାଗି, ବ୍ରଣରେ ଏହାର ପତ୍ରବଟାକୁ ଲଗାଇଲେ ଉପକାର ମିଳେ। ପାଦଫୁଲାରେ ଏହାର ପତ୍ରକୁ ଜଡ଼ାତେଲରେ ଉଷ୍ଣକରି ଭାଜି ଲଗାଯାଏ। ଗଣ୍ଡମାଳା ରୋଗରେ ଏହି ଗଛର ମୂଳଭାଗର ଛେଲିର କ୍ୱାଥକୁ ମହୁ ସହିତ ସେବନ କଲେ ଉପକାର ମିଳେ। ବ୍ରଣ, ବିଦଧି,କଣ୍ଡୁ, ଦଦ୍ରୁ, କ୍ଷତ, ପୀନସ, ଭଗନ୍ଦର ଆଦିରେ ଏହାର ଛେଲିକୁ ବାଚି ଗାଈଦୁଧ ସହିତ ସେବନ କରାଯାଏ। ଏହାର ଛେଲିକୁ ଜଳରେ ବାଟି ଗାଈ ଲହୁଣୀ ସହିତ ସେବନ କଲେ ବାୟୁ ବିକାର, ଚର୍ମରୋଗ ଆଦି ନିବାରିତ ହୁଏ। ଏହାର ପତ୍ରସିଝା ଜଳରେ କଞ୍ଚା ଗାଈ ଦୁଧ ଓ ମିଶ୍ରିଗୁଣ୍ଡା ସହିତ ସେବନ କଲେ ମୂତ୍ରରୋଗ ନିବାରିତ ହୁଏ। ବାତ ବେଦନା ଦୂର କରିବାପାଇଁ ବରୁଣ ଛେଲି, ପତ୍ର ଓ ନଡିଆକୁ ଏକତ୍ର ବାଟି ପ୍ରଲେପ ଦିଆଯାଏ। ଅନ୍ୟାନ୍ୟ ଏହି ଗଛକୁ ପୂଜାକଲେ ମାନବ ରୋଗଶୂନ୍ୟ ହୋଇ ଦୀର୍ଘାୟୁ ହୁଏ ବୋଲି ମାନ୍ୟତା ରହିଛି। ଘରର ପୂର୍ବ କିମ୍ବା ଉତ୍ତର ଦିଗରେ ଏ ଗଛ ରହିଲେ ସେ ଘରେ ବାସ କରୁଥିବା ସବୁ ବ୍ୟକ୍ତିଙ୍କର ଦେହ ନୀରୋଗ ହୁଏ ବୋଲି ଲୋକୋକ୍ତି ରହିଛି। ଆହୁରି ଦେଖନ୍ତୁ ଔଷଧୀୟ ଗଛଲତାମାନଙ୍କର ତାଲିକା ଆଧାର ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।